"NIKMAT JADI IBU..." - ALAMI KEGUGURAN, ELIZAD TETAP TERUSKAN IVF

Sekitar bulan Oktober lalu, pelakon Siti Elizad Sharifuddin telah selesai menjalani proses 'embryo transfer' bagi meneruskan sesi rawatan kesuburan persenyawaan in-vitro (IVF).

Terkini, menerusi satu muat naik terbaru di laman Instagram, pelakon drama bersiri 'Jalan Sesat Ke Syurga' itu memaklumkan berita sedih dimana impiannya yang ingin menimang cahaya mata pertama tidak kesampaian apabila disahkan keguguran baru-baru ini.

Meskipun hanya merasai kegembiraan sementara, Elizad, 36, berkata dia tidak akan berputus asa dan terus berikhtiar mendapatkan zuriatnya sendiri.

"Assalamualaikum buat kesayangan semua, saya kembali dengan aura positif dan hati terbuka! Setelah merajuk hati dan berkurung... fitrah hamba mu Ya Allah, rasa sedih, down dan macam-macam.

Klik untuk gambar besar

"Tak tahu nak gambarkan perasaan bila perkataan 'you are pregnant' tu keluar... gembiranya hanya Allah saja tahu, tapi kandungan agak lemah dan berlaku pendarahan.

"Rasa sedikit tersentuh sebab kasihan suami dan keluarga orang yang paling gembira tapi Allah cuma hadirkan rasa happy itu hanya seketika. Bersangka baik!" katanya.

Sebelum ini, Elizad meluahkan rasa syukur apabila proses pengambilan telur untuk rawatan IVF dalam usahanya untuk mendapatkan zuriat berjalan lancar.

Malah, penyampai radio Sinar FM ini juga pernah berjanji untuk berkongsi keputusan berkenaan proses tersebut. Bagaimanapun, Elizad tidak memuat naik sebarang perkembangan terbaharu mengenai rawatan tersebut.

"Apa pun saya tetap akan teruskan perjalanan IVF ini macam biasa sampai dapat, ikhtiar lagi. Saya akan kongsi perjalanan IVF saya selalu, sama ada berjaya atau pun tidak.

"Itu bukan masalah, yang penting ikhtiar. Terima kasih doktor, jururawat yang bantu saya setiap hari tanpa jemu. InsyaAllah saya akan datang lagi untuk kali kedua Januari ini.

"Terima kasih suami, keluarga, kawan-kawan terdekat, ustaz dan ustazah yang sanggup datang ke rumah bagi kata-kata semangat. Saya sangat hargai," ujarnya.

Dalam pada itu, Elizad turut memohon maaf kerana tidak dapat menjawab pertanyaan orang ramai mengenai tahap kesihatannya itu.

"Maaf untuk mereka yang saya tak jawab panggilan atau Whatsapp sebagainya. Saya dah move on nak cerita benda yang best dan positif sahaja.

"Sekarang saya dah kembali, dah bersedia nak kerja macam biasa. Terima kasih untuk semua dapat macam-macam doa dan hadiah. Allahuakbar terharu sungguh.

"Sekarang ni tengah siap-siap nak mengacara program dan dengarkan suara kami di Sinar ya... maknanya lepas ni dah boleh vroom vroom (tunggang motosikal) lah kan?" tuturnya.

www.myartis.com / Sumber & foto: mStar & Instagram Siti Elizad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL SEKALI LAGI: "BUKAN TAK TERINGIN, TAPI...." - CHE TA

Menerusi sebuah entri di laman Instagram baru-baru ini, pelakon Rozita Che Wan telah mengakui dirinya mempunyai keinginan untuk hamil sekali lagi selepas melahirkan anak bongsunya, Aaisyah Dhia Rana.

Namun jelasnya yang lebih mesra disapa Che Ta itu, keinginannya ini tidak mungkin dapat dilaksanakan kerana usianya menjadi salah satu faktor yang membuatkan dia risau untuk hamil anak seterusnya.

"Bukan tak teringin nak beranak lagi, tapi dah tua-tua ni tak larat la nak dok berligan anak kecik, lari alignments," tulisnya yang lebih mesra Che Ta.

Rata-rata tidak bersetuju dengan apa yang dikatakan oleh Che Ta dan kebanyakkan mereka memberikan kata-kata semangat untuk dia supaya tidak memandang usia sebagai halangan.

Klik untuk gambar besar

"@azian_naizashop: Tak pa Che Ta. Asal badan sihat. Ada je kes kat tempat kita umur 50 tahun beranak. Bukan luaq negara je. Lanikan macam-macam supplement moden dan tradisional ada masa hamil dan berpantang. Dalam pantang pun ada orang masak, jagakan ibu dan baby. So get ready for Zain junior."

"@hazela85: Orang cakap kalau gen cantik-cantik ni rugi tak beranak ramai-ramai Che Ta." - "@naufalaimar16: Kuatkan semangat Che Ta. Kalau Allah nak bagi, kekuatan akan datang bila lihat anak dipangku nanti."

Sementara itu dalam perkembangan terbaharu, Che Ta kini muncul dalam drama bersiri 'Lelaki Kiriman Tuhan' yang disiarkan menerusi saluran Astro Oasis (saluran 106) & Maya HD (saluran 135).

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AHLI POLITIK INDONESIA: "DIA MAHU BAWA KE TAHAP SERIUS" - ZULIN

Nampaknya dakwaan peminat yang menyangka Zulin Aziz sedang merancang untuk menamatkan zaman bujangnya benar apabila pelakon itu megakui dia kini sedang didekati seorang jejaka Indonesia.

Zulin yang juga seorang penyampai radio Suria FM itu memberitahu mereka berkenalan ketika bercuti di negara seberang itu pada tahun lalu.

"Memang benar. Cuma saya tak mahu terlalu galak bercerita. Biarlah dulu, Insya-Allah. Kami hanya kenal begitu saja. Saya tak duga, dia benar-benar mahu membawa perkenalan ini ke tahap yang lebih serius," katanya.

Walaupun Zulin enggan terlalu bercerita mengenainya, tetapi beliau menjelaskan sudah lama dirinya bersedia untuk memikul tanggungjawab sebagai isteri. Cuma katanya, beliau sering diuji dengan hubungan separuh jalan.

"Saya sendiri pun tidak melayannya sangat. Sudah lama saya bersedia ke arah itu (perkahwinan). Cuma sebelum ini, saya sering diuji dengan percintaan yang tak pasti," ujarnya.

Klik untuk gambar besar

Menurut laporan Berita Harian, khabarnya jejaka itu bukan calang-calang orang, sebaliknya ahli politik di republik berkenaan.

Sebelum ini, tindakan Zulin  memuatnaik foto gaun perkahwinan serta petikan surah di akaun Instagramnya baru-baru ini menimbulkan pelbagai tanda-tanya.

Ini kerana entri itu seakan menggambarkan dirinya sedang menjalin percintaan dengan seseorang dan mungkin merencana untuk berkahwin.

Semoga jika memang ada jodoh Zulin dengan jejaka itu, tidak akan ke mana. Bertuah Zulin dikejar cowok Indonesia, pastinya ganteng wajahnya kan.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"ALHAMDULILLAH, SEKARANG MAK DAH DIMASUKKAN KE ICU DARI WAD BIASA" - ANAK ARIPAH DAMANHURI

Pelakon veteran Aripah Damanhuri, 73, kini dimasukkan ke Unit Rawatan Rapi (ICU) Hospital Kuala Lumpur (HKL) dari wad biasa bagi pemantauan lanjut kesihatannya oleh doktor, selepas menunjukkan sedikit tindak balas positif.

Anak kepada Aripah iaitu, Fais Nurpais Ismail ketika dihubungi berkata, dia meluahkan rasa syukur apabila doktor memaklumkan perkembangan ibunya yang sudah menunjukkan sedikit tindak balas sekali gus ada 'improvement' berbanding Sabtu lalu.

"Alhamdulillah, sekarang mak dah dimasukkan ke ICU dari wad biasa untuk pemantauan lebih rapi oleh doktor. Sekurang-kurangnya ada petanda yang bagus sebab doktor nampak mak macam ada harapan untuk sihat dan 'survive'.

"Sekarang doktor juga fokus untuk rawat mak secara intensif. Malah, dari dua ubat untuk kuatkan jantung yang diberikan doktor sebelum ini, dah jadi satu ubat saja serta dos juga dikurangkan. Jantung mak pun dah boleh bergerak dengan baik.

Klik untuk gambar besar

"Selain itu, doktor juga sudah menghentikan ubat tidur untuk mak dan kini dalam proses nak sedarkan dia secara semula jadi. Tapi, tak tahulah bila mak boleh sedar sama ada hari ini, esok, lusa atau bila-bila masa, memang tak boleh dijangka," tuturnya yang dipetik sebagai berkata kepada Harian Metro.

Tambah Fais, kini dia dan keluarga akan memantau perkembangan kesihatan ibunya daripada makluman terkini yang dikongsikan oleh doktor dari semasa ke semasa.

Ujarnya, setakat ini ada perkembangan yang bagus daripada ibunya tapi, masih lagi terlalu jauh untuk memikirkan rawatan lain yang perlu dilakukan pada masa akan datang.

"Apapun, saya ucapkan terima kasih pada semua yang mendoakan kesihatan ibu saya dan sentiasa bertanya khabar mengenai perkembangan terkininya. Hanya Allah saja yang membalasnya," katanya.

Terdahulu, Aripah yang juga kakak kepada pelakon Normah Damanhuri dimasukkan ke HKL pada Jumaat lalu selepas paras oksigen dalam badannya menurun dan terpaksa ditidurkan.

Difahamkan juga, Aripah mengalami jangkitan kuman dalam darah dan sudah merebak sehingga menggganggu fungsi organ tertentu di dalam badannya termasuk di bahagian buah pinggang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERMOHONAN MAAF NEELOFA DISAMBUT BAIK MUFTI WP

"Alhamdulillah, saya melihat kenyataan akhbar ini suatu tindakan terpuji yang dibuat oleh Naelofar Hijab apabila membuat permohonan maaf terhadap kesilapan telah mereka lakukan.

"Perkara ini bertepatan dgn hadis yang bermaksud: Setiap anak Adam tidak terlepas daripada kesalahan, namun sebaik-baik pesalah adalah mereka yang bertaubat".

"Dalam melayari dunia perniagaan maka aspek keberkatan perlu diutamakan selain daripada keuntungan semata-mata.

"Justeru, pelancaran tudung baru-baru ini hendaklah tidak disertai elemen yang secara kuat boleh mengundang fitnah.

"Namun sewajarnya ia disulami dengan elemen tarbiyyah kepada masyarakat agar bertudung mengikut syariat bukan hanya fesyen semata-mata.

Klik untuk gambar besar

"Bagi memacu penambahbaikan industri tudung di Malaysia, dicadangkan agar mereka melantik 'Penasihat Syariah' yang bertanggungjawab dalam menilai setiap produk yang dihasilkan agar ianya bukan sahaja mengikut peredaran semasa malah turut menitikberatkan prinsip-prinsip syarak.

"Kewujudan penasihat seumpama ini dapat mengelakkan kejadian seperti itu berulang seterusnya terus mengekalkan kepercayaan netizen terhadap produk berperanan dalam melengkapkan kesempurnaan ibadah seseorang wanita.

"Oleh itu, dinasihatkan agar mana-mana syarikat yang mempromosikan produk yang mempunyai elemen Islami agar lebih berhati-hati dalam setiap tindakan agar ia tidak memercikkan unsur negatif kepada agama Islam," jelas Mufti Wilayah Persekutuan, Datuk Dr Zulkifli Mohamad al-Bakri.

Beliau yang menyambut baik permohonan maaf yang dibuat pelakon dan pengacara, Noor Neelofa, 29, serta memuji sikapnya yang merendah diri dan mengakui kesilapannya.

Selain itu, Zulkifli turut mencadangkan ahli perniagaan tudung melantik Penasihat Syariah agar tudung yang yang dikeluarkan bukan sahaja mengikut trend semasa tetapi paling penting mengikut prinsip syarak.

Neelofa kelmarin telah membuat pemohoinan secara terbuka di laman Instagram berhubung keterlanjurannya melancarkan koleksi tudung Naelofar Hijab di Zouk, Kuala Lumpur, Isnin lalu.

Perkara itu dijelaskan menerusi kenyataan akhbar yang dikeluarkan oleh Ketua Unit Penyelidikan, Pejabat Mufti Wilayah Persekutuan, Ahmad Tarmizi Mahmud.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SPEKULASI DIREHATKAN DARIPADA CEO FINAS - AHMAD IDHAM ENGGAN ULAS

Enggan mengulas mengenai spekulasi dirinya direhatkan daripada menjalankan tugas sebagai Ketua Pegawai Eksekutif (CEO) Perbadanan Kemajuan Filem Nasional Malaysia (FINAS), pelakon Ahmad Idham Ahmad Nadzri, 45, berkata, buat masa ini dia tidak dapat memberikan sebarang kenyataan berhubung perkara itu.

"Selagi tidak ada pengumuman daripada mereka, saya tidak boleh berkata apa-apa. Biarlah kenyataan dikeluarkan oleh FINAS sendiri atau Menteri Komunikasi dan Multimedia," katanya ketika ditemui pada majlis pelantikannya sebagai Kolonel oleh Angkatan Pertahanan Awam Malaysia (APM) di Ibu Pejabat APM di Jalan Maktab, Kajang.

Dalam majlis itu juga pelakon, Datuk Seri Eizlan Yusof turut menerima kenaikan pangkat yang sama dan penyerahan pangkat itu dilakukan oleh Ketua Pesuruhjaya APM, Datuk Roslan Wahab. Kedua-dua mereka yang sebelum ini berpangkat Leftenan Kolonel menerima kenaikan pangkat sebagai Kolonel.

Klik untuk gambar besar

Terdahulu, timbul spekulasi apabila Ahmad Idham dinasihatkan bercuti selama tiga bulan daripada menggalas tugas sebagai CEO FINAS. Ahmad Idham berkata, dia bersedia menerima sebarang keputusan yang akan dibuat nanti malah niat menerima jawatan berkenaan juga bagi membantu industri seni.

"Saya ditawarkan untuk menerima jawatan ini dan bukan saya yang memohon. Oleh itu, saya menerima apa saja keputusan yang akan diberitahu oleh FINAS. Buat masa ini saya masih lagi menjalankan tanggungjawab sebagai CEO dan segala perkara berkaitan FINAS masih merujuk kepada saya," jelasnya yang dilantik sebagai CEO FINAS dan pelantikan itu berkuat kuasa selama tempoh dua tahun pada 14 Mac lalu.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONTRAK SEBAGAI AHLI LEMBAGA PENGARAH UITM VIVY YUSOF KINI TAMAT

Nampaknya tugas usahawan muda Vivy Yusof sebagai Ahli Lembaga Pengarah Universiti Teknologi Mara (UiTM), telah ditamatkan hari ini (Isnin).

Berita tersebut diumumkan di laman sosial Instagram UiTM pagi tadi, disamping mengucapkan terima kasih di atas perkhidmatan dan bakti dicurahkan Vivy yang juga pengasas FashionValet dan dUCK Group.

Vivy Sofinas Yusof atau lebih dikenali sebagai Vivy Yusof dilantik sebagai Ahli Lembaga Pengarah (UiTM) pada 26 Mei tahun lalu oleh Kementerian Pendidikan.

Klik untuk gambar besar

Pelantikan ikon bisnes fesyen berusia 31 tahun itu selama satu tahun di UiTM dilihat mendapat pelbagai reaksi positif daripada netizen yang rata-ratanya terdiri daripada pelajar dan alumni institusi pengajian tinggi awam itu sendiri.

Antara kejayaan beliau dalam dunia perniagaan ialah berjaya memenangi Bella Business Award 2013, Women’s Weekly Malaysia’s Finance and Commerce Nominee untuk anugerah

Great Women of Time Awards 2015 dan tersenarai dalam 60 Wanita Inspirasi Nona. Beliau juga pernah menerima Anugerah Usahawan Muda daripada Tribute To Women Malaysia dan pada April 2017 dan Vivy disenaraikan sebagai salah seorang individu daripada Forbes 30 Under 30 di Asia.

www.myartis.com / Sumber & foto: Astro Gempak, Instagram UiTM & Vivy Yusof

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 FOTO - PENGACARA ANIM EZATI RIZKI SELAMAT BERGELAR ISTERI

Alhamdulillah... tahniah kami ucapkan kepada pengacara Anim Ezati Rizki, 27, yang telah selamat bergelar isteri pilihan hatinya, Mohd Fadli Sahudin, 37, pada jam 5.11 petang semalam dengan hanya sekali lafaz. Majlis akad nikah tersebut berlangsung di Straits Hill Villa, Johor Bahru.

Anim dan Fadli telah dinikahkan oleh Ustaz Fakhrul Razi, kadi daerah Johor Bahru yang disaksikan oleh abang kandungnya, Syazan Amer Khan. Pengantin perempuan telah menerima RM2,000 sebagai mas kahwin manakala RM20,000 sebagai wang hantaran.

Pihak pengantin lelaki memberikan tujuh dulang hantaran kepada pihak perempuan dan turut dibalas tujuh dulang oleh pihak perempuan. Majlis tersebut telah disaksikan kira-kira 300 orang tetamu yang terdiri daripada ahli keluarga, teman rapat dan rakan media.

Terdahulu, Anim mendedahkan hubungannya bersama pemain bola sepak pasukan Johor Darul Ta'zim (JDT), Safawi Rasid sudah berakhir sejak Januari lalu. Dalam pada itu, Anim dan Fadli juga menjadi pasangan yang dipaparkan di portal terbaru di bawah jenama program perkahwinan popular di TV3, 'Mahligai Cinta'.

Klik untuk gambar besar

www.myartis.com / Sumber: Astro Gempak, Instagram CST Production & Anim Ezati Rizki

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GOSIP - NUBHAN BERCINTA DENGAN MODEL TIONGHOA?

Angin tidak, ributpun tidak... tup tup penyanyi yang lahir melalui program Akademi Fantasia (AF) Nubhan didakwa hangat bercinta dengan seorang model. Semuanya bermula ketika mereka sama-sama menjalani penggambaran video klip terbaru untuk single Nubhan bertajuk 'Picisan'.

Aikkk... cinta lokasi la pulak, biar betul..!

Klik untuk imej besar...

Menurut sumber yang mahu namanya dirahsiakan, hubungan mereka makin serasi apabila Nubhan sebenarnya boleh berbahasa Mandarin dengan fasih. Mungkin kerana kelebihan tersebut, gadis berbangsa Tionghoa itu makin tertarik dengan Nubhan sejak mereka bertemu di lokasi sekitar Kuantan, Pahang.

Dakwa sumber itu juga, hingga kini hubungan mereka makin rapat apabila model tersebut sering ke kuala lumpur untuk tugas modeling sambil bertemu buah hatinya.

Bagaimanapun, myartis tidak dapat mengesahkan sama ada gosip ini benar atau tidak. Hanya Nubhan dan model tersebut sahaja yang mampu menjelaskan hubungan mereka sekiranya ia benar-benar wujud.

Bukan apa, cinta lokasi ni bukan boleh percaya sangat... kerana ia adakalanya sekadar mahu menghangatkan suasana semata-mata. Tak gitu?

Klik di sini sekiranya anda ingin memberi komen mengenai gosip ini...


PEMINAT TERKEJUT LIHAT 'BABYBUMP' - RUPANYA LOCA B & TUJU K-CLIQUE DAH KAHWIN

Menerusi laman Instagram, anggota kumpulan K-Clique iaitu Tuju telah membuat pengakuan dimana dia sudah berkahwin dengan penyanyi rap wanita, Loca B. Perdedahan tersebut sekaligus mengejutkan peminatnya.

Tuju menerusi foto di ruangan Insta Story miliknya mendedahkan status mereka dengan ayat paling ringkas: "I love you my wife," coretnya yang juga dilengkapkan dengan foto Tuju bersama Loca B yang kini sedang hamil.

Manakala menerusi akaun Instagram Loca B pula, penyanyi itu sudah mula mendedahkan bahagian perutnya dengan memuat naik beberapa gambar seakan-akan memiliki 'babybump'.

Klik untuk gambar besar

Ternyata pendedahan itu membuatkan peminat mereka terkedut kerana rata-ratanya menyangka pasangan ini belum mendirikan rumahtangga. Bagaimanapun, Tuju dan Loca B meneriman ucapan tahniah daripada peminat mereka.

"La dah kahwin ke dorang ni baru tahu," komen @blesseyra. - "Happy anniversary Loca B dan Tuju semoga jodoh korang kekal hingga ke Jannah dan sentiasa di lindungi oleh Allah," doa @aienputri_.

Terdahulu, Loca atau nama sebenarnya, Hani Azali pernah membuat pengakuan dikasari sehingga anggota badannya lebam, namun menarik semula dakwaan terbabit tidak lama selepas pengakuan tersebut dibuat di media sosialnya.

www.myartis.com / Sumber & foto: Astro Gempak, Instagram Loca B & Tuju K-Clique

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SOAL ANAK: "KAMI TAK TERTEKAN, SABAR MENANTI" - ATILIA

"Ibu saya (penyanyi Salamiah Hassan) orang yang paling tidak sabar menunggu zuriat daripada saya. Kami sendiri sudah bersedia bila-bila saja untuk menambah anggota keluarga kerana saya dan suami bukannya muda lagi," demikian kata Atilia Haron, 42, yang sudah hampir dua tahun melayari bahtera rumah tangga dengan suami, Adam Sofian namun pasangan ini belum dikurniakan cahaya mata.

Sering ditanya soal anak, Atilia atau nama sebenar Raja Putri Atilia Raja Haron berkata yang mereka tidak rasa tertekan dengan perkara itu sebaliknya setiap pertanyaan daripada orang sekeliling dihadapi dengan tenang.

"Bagaimanapun, ia tidaklah terlalu memberi tekanan kepada kami kerana saya yakin semuanya sudah ditetapkan Allah SWT. Apa yang dapat kami lakukan ialah terus berusaha, bersabar dan berdoa. Wanita mana yang sudah berumah tangga tidak mahukan anak apatah lagi ini perkahwinan kedua saya.

"Saya sudah lali ditanya mengenai anak tetapi tak adalah saya nak marah kerana sekurang-kurangnya mereka mengambil berat dengan saya dan setiap pertanyaan tu menjadi doa buat saya," ujarnya dipetik sebagai berkata.

Bagaimanapun, kata Atilia yang ibunya turut terkena tempias yang membuatkannya terpaksa menjawab soal ketiadaan anak bagi pihaknya.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

"Kasihan ibu, tetapi saya bersyukur kerana dia kini sudah ada seorang cucu iaitu anak adik saya (Raja Ahmad Shah). Ibu sangat gembira kerana sudah ada yang memanggilnya nenek. Bagaimanapun, dia tetap menantikan cucu daripada saya selaku anak sulungnya. Insya-Allah, doakan saya segera dikurniakan cahaya mata," jelasnya.

Disebabkan mahukan anak, Atilia memperlahankan sedikit aktiviti seninya selepas berkahwin dengan Adam.

"Memang saya 'geram' melihat kanak-kanak dan saya akan terus menunggu sehingga detik itu tiba," katanya.

Sementara 'menunggu' insan kecil itu muncul dalam hidupnya, Atilia mengalih fokusnya dengan memberi tumpuan kepada perniagaan pusat yoga iaitu Yoga One That I Want yang kini mempunyai tujuh cawangan di sekitar Lembah Klang.

Dia bersyukur pusat yoga itu mula mendapat perhatian mereka yang ingin mencuba senaman berkenaan malah dia sendiri bertindak sebagai jurulatih di beberapa cawangan.

"Alhamdulillah, saya bermula secara kecil-kecilan dan siapa sangka kini sudah ada tujuh cawangan. Insya-Allah ia akan terus berkembang," tuturnya.

Dalam perkembangan lain, Atilia baru muncul dengan single berjudul 'Aku Curiga', nyanyian asal Salamiah yang sudah dimainkan di stesen radio. Dia kini dalam persiapan untuk melancarkan album penuh ketiganya memuatkan 10 lagu.

Walaupun jualan album terus merudum, kata Atilia, dia tidak berapa gemar menerbitkan single demi single kerana tiada kepuasan dalam berkarya.

"Saya tetap akan menerbitkan album penuh yang mempunyai cerita lengkap daripada awal sehingga akhir. Faktor jualan album yang terus tidak mendapat sambutan tidak menggugat hasrat menghasilkan album penuh kerana saya pentingkan kepuasan dan kualiti," tambahnya.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DIHERDIK EDRY KRU - CHE TA ENGGAN JADI JURI TETAP AF2015

Baru-baru ini, ada khabar yang mengatakan Rozita Che Wan atau lebih mesra dipanggil Che Ta menarik diri dari menjadi juri tetap AF2015.

Berita tersebut disahkan sendiri oleh Che Ta apabila beliau mengakui dan mengesahkan bahawa dia enggan untuk meneruskan tugasnya sebagai juri tetap program realiti Akademi Fantasia (AF) 2015 mulai minggu depan.

Difahamkan, tindakan menarik diri sebagai juri itu sebenarnya dibuat setelah beliau diherdik oleh Pengetua AF2015, Edry Abdul Halim yang tidak berpuas hati dengan kritikannya terhadap pelajar AF baru-baru ini.

Klik gambar untuk size besar

Malah menurut Che Ta, dia tidak menyenangi sikap tidak profesional Edry yang melenting selepas dia mengkritik persembahan pelajar.

"Memang betul saya sudah tarik diri daripada AF2015 mulai minggu depan. Saya tidak suka bekerja dengan orang yang tidak profesional dan emosional. Keputusan saya menyertai AF2015 bukan disebabkan wang atau populariti kerana keluar tv setiap minggu dalam program yang mendapat rating tinggi.

"Saya menarik diri sebab maruah. Saya tidak mahu bekerja dalam persekitaran yang tidak sihat apabila ada individu yang tidak hormat pada saya. Saya cuma menjalankan tugas diberikan atas nama profesionalisme. Saya hanya berminat bekerja dengan pihak yang mempunyai tahap profesionalisme seperti saya," ujar Che Ta dipetik sebagai berkata.

Sementara itu, menurut Edry pula, dia bertindak demikian semata-mata untuk mempertahankan pelajarnya daripada kritikan tidak membina. Apa pun, semoga AF kali ini mampu mendapat sambutan hangat lagi.

"Sebagai pengetua saya bersikap profesional dan terbuka untuk menerima kritikan juri tapi juri itu juga perlu beri kritikan yang membantu pelajar memperbaiki kekurangan mereka.

"Sudah tentu saya wajar mempertahankan pelajar saya dengan apa cara sekali pun jika orang mempertikai tanpa penjelasan terperinci aspek yang perlu diperbaiki," jelas Edry.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"RM100K AMAT BESAR,  MUSTAHIL WALAU 100 TAHUN" - PENYEBAR MENYESAL

Menerusi laman Facebook peribadi miliknya, Muhammad Izwan Shah Kamal memberitahu yang dirinya tersentak mendengar jumlah saman yang harus dibayar dan mengakui beliau cukup menyesal dengan perbuatannya.

Kata Izwan, jika beliau hidup selama 100 tahun sekalipun mustahil untuk beliau membayar RM100,000. Pada masa yang sama, beliau juga memohon maaf kepada Skop Productions terutama sekali kepada Datuk Yusof Haslam dan Syamsul Yusof.

Meskipun disaman, Izwan bersyukur tidak dipenjarakan dan berkesempatan untuk menjaga serta mampu menabur bakti kedua-dua ibu bapanya yang kian meningkat usia.

Semalam, Mahkamah Majistret Taiping mengarahkan Izwan membayar saman RM100,000 kepada pihak Skop Productions atas kesalahan menyebarkan filem Munafik 2 secara haram di Facebook atas akaun 'Sasuke Kun'.

Klik untuk gambar besar

"Saya yang bernama Muhammad Izwan Shah ingin memohon maaf kepada pihak Skop Production terutamanya kepada Datuk Yusof Haslam dan anak beliau Syamsul Yusof kerana saya telah menyusahkan Datuk dalam beberapa bulan ini.

"Dan juga ingin memohon maaf kepada P.A Datuk dan adik perempuan Datuk sendiri kerana telah mengeluarkan kenyataan yang menyinggung perasaan mereka.

"Saya sekali lagi dgn rasa rendah diri... menyatakan saya amat menyesal dengan kesalahan yang telah saya lakukan. Tindakan makhamah mengeluarkan perintah supaya membayar RM100,000 sebagai gantirugi kepada pihak Skop betul-betul membuatkan saya tersentak.

"Tapi saya sangat-sangat bersyukur,kerana tidak dikenakan hukuman penjara..  sekurang-kurangnya saya masih berkesempatan untuk menjaga kedua dua ibu bapa saya yang kian meningkat usia.

"Saya tak kisah saya tak ada kereta, tak ada rumah sendiri, walau tak ada jodoh sekalipun (tak kahwin)... yang penting saya masih diberi peluang untuk menjaga ibu bapa saya.

"Biarpun sepanjang hayat saya bekerja keras semata-mata untuk membayar gantirugi kepada pihak Skop, nilai RM100,000 tu teramatlah besar bagi orang biasa macam saya, mustahil untuk saya mendapatkan jumlah tersebut walau saya dapat hidup 100 tahun sekalipun.. Tapi saya berjanji saya akan bayar juga walaupun sikit-sikit kepada pihak Skop..

"Inilah pengajaran untuk saya yang Allah turunkan.. dan saya berharap sangat ini juga boleh menjadi pengajaran untuk orang lain.

"Mana-mana individu kat luar sana yang berhasrat atau sedang giat melakukan aktiviti-aktiviti sharing link mahupun aktiviti-aktiviti yang melanggar hakcipta ini TOLONGLAH HENTIKAN, KERANA NEGARA KITA ADA UNDANG-UNDANG.

"JANGAN ANGGAP BENDA NI MUDAH DAN RINGAN.. KERANA SAYA PUN MACAM TU JUGA PERMULAANNYA TAPI TENGOKLAH SEKARANG.. KESAN DAN IMPLIKASINYA YANG SAYA SEDANG HADAPI," antara yang ditulis oleh Izwan.

Kami berharap apa yang terjadi kepada Izwan ini akan menjadi pengajaran buat semua. Jangan pernah terlibat dengan jenayah cetak rompak dan hargailah usaha penggiat seni tempatan untuk menghasilkan karya berkualiti.

www.myartis.com / Sumber & foto: Beautifulnara, Astro Gempak & Facebook Izwan Shah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIMANG CUCU SULUNG - ROSYAM NOR KINI THE REAL 'DATUK'

"Terimakasih atas ucapan dan doa kalian. inilah wajah cucu saya HANAN ADRAA MOHD HAFIZ," ujar hero Malaya kita Datuk Rosyam Nor.

Artikel terdahulu:

ISU KERETA MEWAH RM8 JUTA - ROSYAM NOR KUNCI MULUT

Nampaknya, hero kita ni benar-benar mendapat title 'Datuk' apabila anaknya, Arniesha Azureen yang berkahwin dengan Mohd Hafiz Haji Mohd Said pada 12 Mei 2013, melahirkan anak sulung yang sihat dan comel.

Tahniah Datuk!

Klik gambar untuk size besar

Rosyam & isteri di hari perkahwinan Arniesha

Rosyam dan anak sulungnya Arniesha

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


PERNAH KENAL LELAKI ROMANTIK TAPI PANAS BARAN - SHILA AMZAH MINTA WANITA BERHATI-HATI

Penyanyi Shila Amzah baru-baru ini menerusi Insta Story miliknya telah memuat naik perkongsian dimana dia  menjawab pertanyaan peminatnya mengenai ciri-ciri lelaki yang dianggap 'red flag' dalam perhubungan.

Shila yang menjawab soalan itu berkata dia tidak suka dengan lelaki yang panas baran, kaki maki dan pukul serta tidak mempunyai 'common sense'. Jawapan Shila itu menjadi perhatian dan mendapat sokongan daripada netizen lain yang mengakui takut jika berdepan dengan lelaki panas baran dan kaki pukul.

Membalas perkongsian netizen itu, Shila berkata dia pernah berada dalam situasi itu dimana lelaki tersebut nampak romantik dari luaran namun tidak seperti yang disangka. Malah, Shila turut menitipkan nasihat supaya wanita di luar sana berhati-hati dengan lelaki seperti ini.

Terdahulu, Shila yang pernah berdepan kegagalan rumah tangga itu berkata dia tidak pernah menutup pintu hatinya untuk berkahwin lagi. Untuk makluman, Shila mendirikan rumah tangga dengan Haris Idraki Elias pada April 2018 namun disahkan bercerai pada 8 Februari tahun ini.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUAT NAIK GAMBAR PEMINAT YANG TANGKAP GAMBARNYA - ALTIMET DIKRITIK

Jika sebelum ini Lisa Surihani meluahkan rasa terkilan mengenai gambar anaknya dirakam tanpa kebenaran, terkini Altimet yang popular dengan 'Bila Aku Kaya' dan 'Malaysian Boy' pula berasa bengang kerana gambarnya diambil peminat ketika dia sedang menikmati soto di Shah Alam tanpa meminta izin darinya terlebih dahulu.

Bengang akan perkara itu, Altimet menerusi laman Instagramnya, dia telah memuat naik gambar seorang lelaki sedang memegang telefon bimbit di kedai makan.

Tindakan Altimet itu menyebabkan dia mendapat kritikan di media sosial. Majoriti berpendapat apa yang dilakukan Altimet keterlaluan. Bagi mereka tidak perlu meminta izin untuk mengambil gambar Altimet kerana beliau seorang public figure.

Disebabkan itu, Altimet telah memadam gambar peminat tersebut memandangkan kritikan hebat yang diterima. Katanya, ia ialah atas nasihat orang penting dalam hidupnya, iaitu ibu Altimet.

Namun begitu, Amran Fans telah menyebarkan screencap komen-komen di Facebook Altimet sebelum ia dipadam.

Sehingga kini, Altimet masih menerima komen berbentuk sarkastik dari orang ramai berhubung 'meminta izin'.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BAKAL TIMANG ANAK KEDUA - SCHA ALYAHYA HAMIL EMPAT BULAN

"Alhamdulillah Syukur. Lara macam gelak tak ikhlas je tu.

"Tidak ada hadiah yang lebih bermakna dihari lahir saya selain daripada berkongsi kegembiraan ini dengan semua.

"We are expecting our second baby, and Inshallah going to our forth month.
"Doakan Mommy dan baby sihat dalam kandungan dan dapat menjalani proses kehamilan dengan sempurna.

"Syukur ya Allah diatas rezeki ini dan Doakan Yang terbaik buat kami sekeluarga.

"P/s: Scha mintak maaf sebab dia dalam fasa benci handphone sekarang ni. Saya pun kengkadang pun dia benci jugak hahahaha," kongsi pelakon dan pengacara Awal Ashaari yang mengumumkan bakal menimang cahaya mata kedua apabila isterinya Scha Alyahya kini hamil empat bulan.

enam tahun usia Lara Alana, pengacara Awal Ashaari mengumumkan bakal menimang cahaya mata kedua apabila isterinya Scha Alyahya kini hamil empat bulan.

Untuk rekod, Awal dan Scha mendirikan rumah tangga pada 2012 dan dikurniakan seorang cahaya mata iaitu Lara Alana yang kini berusia enam tahun.

Tahniah diucapkan!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CELOTEH CHEF WAN & KAD KAHWIN CHEF RIZ

"Emak baru call dia berleter pasal kisah bilik Pengantin la Pulak yang dia risau. I told My mother jangan risau. Hari tu risau telor nak bagi orang dah i order kan 1500 beautiful cupcakes yang lazat. Now hal katil la pulak.

"Bukan depa nak pecah dara rumah kita la mak depa dah buat project di Taiping tu la Mak yang mak nak risau2 kan cadal warna apa kenapa bukan putih la pulak. Mak jangan la risau wan dah rancangan Nak beli the bed sheet tu semua in the next few days.

Klik untuk imej besar...

"Infact i dah hire a Besar punya MAK Adam ala2 MAK AYAM ni yang will do the room kasi cantik2 hari bersanding di sg koyan tu and service dia sahaja i gave rm3000 pandai dia lah nak buat thema hutan ala2 TAMAN NEGARA tu ke with berok bertengek atas katil tu and ular senduk dan Sawa melingkar tepi katil tu pandai dia la Mak.... Aiyo Mak...mak esok entah apa dia risau kan lagi! I tell u MOTHERS will always BE MOTHERS jugak la. God Bless her always...." ujar Chef Wan berseloroh dalam laman facebooknya penuh lucu.

Demikianlah aksi anak beranak ini apabila perkahwinan Chef Riz dan Ana Dahlia makin hampir iaitu pada 11 Disember ini. Pelbagai kelucuan dan hiruk-pikuk dapat didengar... tambah-tambah mulut Chef Wan yang suka mengomen sebagaimana menjadi juri Maharaja Lawak Mega.

Apa-apapun, mari kita doakan semoga majlis bahagia tersebut bakal berjalan lancar tanpa sebarang masalah. Pada Chef Riz dan Ana Dahlia, moga kalian selamat bergelar suami isteri dan selamat membina keluarga bahagia. Amin..!

Photo kredit: KadLestari


PROGRAM GETARAN JIWA - ARUEL MUNCUL JUARA

Pentas akhir Getaran Jiwa (GJ) yang berlangsung di Stadium MBKS, Kuching, Sarawak, hari ini, telah menyaksikan peserta kelahiran Selangor, Aruel Ariel, 36, melakar kejayaan manis apabila muncul juara program tersebut dan berjaya membawa pulang hadiah wang tunai RM30,000 dan trofi.

Dalam persembahan itu, Aruel menyampaikan lagu 'Di Mana Kan Ku Cari Ganti' dan 'Gelora menerusi cabaran 'battle duo' bersama Santiana Ramli. Tempat kedua menjadi milik Santiana yang menyampaikan lagu 'Tari Tualang Tiga' sekali gus berjaya membawa pulang hadiah wang tunai RM15,000 serta trofi.

Bagi Afif Tenor pula, dia berpuas hati berada di tempat ketiga dengan hadiah wang tunai berjumlah RM10,000 serta RM1,000 menerusi Anugerah GJ Pilihan Jiwa. Tempat keempat jatuh kepada Ameem,34, dan berjaya membawa pulang hadiah wang tunai sebanyak RM5,000.

Persembahan setiap peserta dinilai melalui sistem pemarkahan yang terbahagi kepada 70 petatus oleh barisan juri profesional dan 30 peratus oleh juri awam yang mengundi di atas talian menggunakan 'Meter Jiwa'.

Klik untuk gambar besar

Ia turut dinilai Datuk Nash selaku ketua juri serta Norafizah Busman sebagai juri tetap dan Faizal Tahir selaku juri jemputan.

Pada pentas penentuan juara GJ itu, ia turut dimeriahkan dengan kehadiran penyanyi Mas Idayu yang bertindak sebagai Mami Jiwa Panas.

Dihoskan oleh Sissy Imann dan Jiggy, program terbitan TVS dengan sokongan kerajaan negeri Sarawak itu diinspirasikan oleh karya Seniman Agung Tan Sri P Ramlee dan Puan Sri Saloma.

Pada acara akhir, penonton turut dihiburkan dengan persembahan istimewa Alena Murang, Winnie Albert, Carrie Geres, Safar Ghafar dan Hairee Francis.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


Jejai, Fasha dan Transformer Bumble Bee...

Apa yang anda perlukan lagi apabila sudah mempunyai wang yang banyak dan keluarga yang berharta? Pastinya bagi segelintir insan ialah kebahagiaan, rahmat Allah dan memastikan rezeki itu halal sepenuhnya dan bukan datang daripada sumber haram.Namun begitu, ada juga insan lain yang tidak puas-puas dengan harta yang ada. Mereka gemar menunjuk, memperagakan kekayaan dan memancing wang ringgit untuk mendapatkan keseronokan dunia yang sementara.Bagaimanapun, jutawan terkenal Jejai yang baru-baru ini diakui oleh pelakon Fasha Sandha sebagai kekasih hati, seronok menaiki helikopter bertemu Fasha dan didakwa membeli kereta baru pula. Dia didakwa membeli kereta mewah Corvette Concept Z28 atau lebih dikenali sebagai Transformer Bumble Bee.Pasti kereta tersebut mahal harganya dan kemungkinan juga Jejai merupakan pihak terawal di Malaysia memiliki kenderaan jenis tersebut. Yalah... kalau dah banyak duit, apa yang nak dilakukan lagi? Harap Jejai terus sukses dan dapat pula melakukan kerja-kerja amal sebagaimana Fauziah Latiff yang pergi membantu penduduk Gaza nanti.Rasulullah s.a.w bersabda: Kelak akan menimpa umatku penyakit umat-umatku terdahulu, iaitu penyakit sombong, kufur nikmat, dan lupa diri dalam memperoleh harta dan bermegah-megah dengan harta. Mereka terjurumus dalam jurang kemenangan dunia, saling bermusuhan, saling iri dengki dan dendam sehingga melakukan kezaliman. (Hadith Riwayat Al-Haakim)(\__/)(='.'=)(")_(")www.myartis.com 2010


SEKITAR SAMBUTAN HARI LAHIR KE-12 ENGKU ALEESYA

Pada 30 Mac lalu, genap usia 12 tahun anak kepada primadona Erra Fazira hasil perkahwinan dengan bekas suaminya, Engku Emran iaitu Engku Aleesya.

Sempena hari istimewa itu, Erra telah meraikan sambutan ulang tahun kelahiran anak perempuan tunggalnya dalam sebuah majlis yang sederhana.

Erra menerusi laman Instagram miliknya telah memuat naik video sambutan tersebut untuk tatapan umum. Malah, pelakon filem 'Pasrah' itu mengimbau kenangan sewaktu melahirkan puteri sulungnya.

"Selamat Hari Jadi Anakku.. Genap 12 tahun dikau dilahirkan.. Seusia mudamu, pelbagai kenangan yang dikau lalui.. Jadikan semua ini pengalaman istimewa buatmu..

Klik untuk gambar besar

"Masih segar dalam ingatan pertama kali dikau berada dalam dakapanku .. Gugur segala kesakitan dan kepayahan saat kita bertentang mata.. hadirmu menyempurnakan hidupku.. Ya Allah.. terima kasih diatas anugerahMu.. Sayang yang tidak berpenghujung buatmu anakku..," tulis Erra.

Melihat pada ruangan komen, ramai wargamaya yang menitipkan ucapan hari lahir buat Aleesya dan memuji wajah gadis itu setanding kecantikkan ibunya. Sehingga kini, video tersebut telah menerima lebih 900,000 tontonan daripada pengikutnya.

Selepas menyambutnya bersama ibu, kali ini Aleesya diraikan pula dengan bapanya dan keluarga tirinya pula iaitu Noor Nabila dan Jebat Jayden Ahmad.

Menerusi Instagram Engku Emran, dia ada berkongsi foto bersama Aleesya dan isteri terkininya ketika majlis sambutan yang diadakan di rumah, semalam.

Dalam kapsyen yang ditulis, Engku Emran terharu kerana seluruh keluarga Nabila berganding tenaga untuk meraikan hari bahagia anak tunggalnya.

"Big thank you to everyone who organised tonite's birthday do for Aleesya. Especially Mummy who started preparing since yesterday and cooked Aleesya's favourite dish the sumptuous Briyani Ikan.

"Aunty Sara for the lovely swan cake, deco and present, Aunty Nellisa, Aunty Athisha and Aunty Ameera for the presents and helped out Mummy. Dhadi thank you for the heartfelt doa you recited and beautiful gifts.

"Inara and Yusoff thanks for the presents surely gonna miss you both! Aunty Aina and Uncle Aqief thank you for coming and cracking the jokes! Uncle Gigi and Uncle Din too thank you very much! Uncle Didham thank you for always lighting up the house with the loudest laugh and funniest jokes!!! Love you ALL!" katanya.

Sementara itu, ibu kepada Nabila iaitu Noor Kartini turut berkongsi rakaman video di Instagram Stories miliknya.

"Malam ini kita sambut hari lahir Aleesya. Sedapnya nampak kek. Ini kek kegemaran daddy Aleesya, ini Dhadi Aleesya dan ini mama suka cantiknya kek," ujarnya.

KLIK VIDEO DIBAWAH INI UNTUK TONTON

www.myartis.com / Sumber & foto: Astro Gempak, Instagram Erra Fazira & Engku Emran

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 HARI DI NICU - OKI SETIANA DEWI BERSYUKUR BAYINYA DIBENARKAN PULANG

Menerusi satu perkongsian di laman Instagram, selebrtiti Indonesia, Oki Setiana Dewi meluahkan rasa syukur apabila bayi keempatnya diberi nama Sulaiman telah dibenarkan pulang selepas 14 hari mendapatkan rawatan di NICU (Unit Rawatan Intensif Neonatal).

Dalam entri tersebut, Oki turut bersyukur kerana akhirnya anak bongsunya itu dapat pulang ke rumah buat pertama kali sejak ia dilahirkan pada 16 November lalu.

"Alhamdulillah, tak lupa syukur selalu kami panjatkan kepada Allah akhirnya baby Sulaiman Allah izinkan kondisinya semakin membaik dan sudah boleh berkumpul dirumah bersama kakak-kakaknya. Mohon terus bantu doa agar Allah bantu melancarkan proses pemulihan Baby Sulaiman ya sahabat," katanya.

Oki berkongsi perkara tersebut di akaun Instagram miliknya. Menerusi entri tersebut dia berkongsi foto bayinya yang selamat berada di rumah. Pun begitu, Oki memberitahu Sulaiman masih perlu menjalani beberapa rawatan susulan.

Klik untuk gambar besar

"Baby Sulaiman masih terus melakukan rawat jalan. Saya pun masih menunggu beberapa hasil pemeriksaan, yang terus terang selalu membuat hati ini berdebar-debar. Takut, cemas, berharap , husnuzon terus bercampur menjadi satu," luahnya lagi.

Terdahulu, difahamkan Sulaiman mengalami masalah pernafasan sejak dilahirkan. Oki melahirkan Sulaiman dengan berat 2.7 kilogram (kg) pada Isnin lalu secara pembedahan. Dia yang mendirikan rumah tangga bersama Ory Vitrio pada tahun 2013 dan mempunyai tiga orang cahaya mata.

www.myartis.com / Sumber & foto: Astro Gempak & Instagram Oki Setiana Dewi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - BILA FAZURA MELARAM BAJU 'ALA PENGANTIN' DI MAJLIS ANZALNA

Semua tahu bagaimana meriahnya perkahwinan Anzalna Nasir dan Hanif Zaki kelmarin yang penuh warna-warni umpama cerita dongeng Barbie layaknya di di Grand Hyatt Hotel, Kuala Lumpur.

Namun bukan majlis itu yang kami mahu ketengahkan, tetapi baju Fazura yang turut umpama 'pengantin' iaitu Kebaya moden yang ditempah khas hasil rekaan Rizman Ruzaini

Kerana terlalu cantik, maka ramailah rakan artis turut tidak melepaskan peluang untuk bergambar kenangan dengan Fazura. Dah macam Fazura pula yang kahwin. Heh.

Jom tengok!

Foto: Fazura IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


ADIK MENANGIS DAPAT HADIAH UPAH JAGA AYAH - ACHEY BUAT NETIZEN SEBAK

Menerusi sebuah video yang dimuatnaik di IG TV di akaun Instagram, bintang Muzikal Lawak Superstar (MLS), Achey telah berkongsi memori dimana dia membuat kejutan terhadap adik iparnya, Mohd Shafiey dengan memberikan hadiah motosikal idamannya. Menurut Achey, hadiah tersebut sebagai tanda terima kasih kepada Shafiey yang telah menjaga bapa mentuanya dengan penuh kasih sayang selama setahun.

"Kami adik-beradik dan orang rumah saya termasuklah adik-beradiknya semua telah bersepakat untuk menghadiahkan adik saya hadiah sempena dia menjaga ayah yang tak putus-putus selama setahun. Jadi kami kumpul-kumpul maka dapatlah sedikit wang dan kami belikan dia hadiah yang memang dia inginkan dah lama dah jadi dapat cari. Alhamdulillah," kata Achey.

Dalam pada itu, video berkenaan mengundang rasa sebak netizen apabila reaksi Shafiey yang terkejut dan mengalirkan air mata itu sungguh menyentuh perasaan. Rasa sebak netizen itu diluahkan menerusi kata-kata yang ditinggalkan diruangan komen posting tersebut.

Klik untuk gambar besar

Rata-ratanya terharu dengan tindakan ikhlas itu selain memuji sifat kekeluargaan yang ada pada diri Achey dan isterinya: "Alhamdulillah. Semoga dilimpahkan rezeki buat abang Achey sekeluarga dan adik-beradik. Adik Pie ni dah berkahwin ye. Mesti isterinya pun orang baik-baik. Menantu juga main peranan untuk jaga mak ayah kita," komen @adzlynnadnan

"Aduh... Berkaca mata ni. Tahniah adik Pie Atan," tulis @patrick_banson - "Nak menangis tengok video ni… Hubungan adik-beradik yang sangat bagus @pie_atan @acheykintangkintung," puji @marni_syamimi.

Terdahulu, bapa mentua Achey telah menghembuskan nafas terakhir kira-kira jam 11.20 malam pada Khamis selepas mengalami sesak nafas.

www.myartis.com / Sumber & foto: Astro Gempak & Instagram Achey

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DJ LIN BERSYUKUR SELAMAT JALANI PEMBEDAHAN BUANG FIBROID

"Atas saranan doktor, kaedah teknologi pembedahan ini digunakan untuk mengurangkan kesan sakit berbanding jika dibuat secara pembedahan biasa. Pembedahan dilakukan di bahagian pusat yang berdekatan dengan bahagian rahim saya disebabkan masalah gangguan kitaran haid. Alhamdulillah, keadaan saya semakin baik namun perlu terus berada di wad dalam tempoh lebih seminggu.

"Ini disebabkan, doktor masih perlu membuat pemantauan berterusan terhadap keadaan saya," kata penyampai radio Suria FM, DJ Lin yang bersyukur selamat menjalani pembedahan membuang fibroid iaitu sejenis ketumbuhan di bahagian rahim, petang kelmarin.

DJ Lin atau nama penuhnya Roslinda Abdul Majid, 44, berkata proses membuang ketumbuhan bersaiz tujuh kali tujuh sentimeter itu berjalan lancar menerusi kaedah pembedahan 'laparscopic myomectomy'. DJ Lin berkata, dia juga tidak akan kembali bekerja dalam tempoh terdekat memandangkan doktor menyarankannya untuk berehat sehingga sembuh sepenuhnya.

"Saya dinasihatkan untuk berehat dalam tempoh satu hingga dua bulan bagi memastikan kesihatan pulih sepenuhnya," tuturnya DJ Lin yang dimasukkan beberapa kali ke hospital sebelum ini selepas mengalami kesakitan pada bahagian perutnya dan kali terakhir dia dimasukkan ke hospital adalah bulan lalu selepas menghidap masalah Vertigo yang serius.

Klik untuk gambar besar

www.myartis.com / Sumber & foto: Harian Metro & Instagram DJ Lin

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RUMAH TANGGA DIGANGGU ORANG KETIGA - SHARIFAH SHAHORA KINI 'MELETOP'

Siapa sangka rumah tangga Sharifah Shahora bersama pengarah sinematografi dan jurukamera, Raja Mukhriz Raja Ahmad Kamaruddin mula berantakan akibat diganggu oleh orang ketiga yang dikenali dengan nama @madeyanie di laman sosial.

Menurut Shahora, dia tidak lagi mampu mengawal kesabarannya lagi kerana amaran sudah diberikan kepada wanita berkenaan.

"Sudah lama saya sedar perkara ini tapi saya cuba kawal diri. Tapi kali ini saya tewas kerana perasan saya seperti dihentak-hentak. Saya tak mampu menyembunyikan apa yang terpendam lagi selama ini. Wanita itu memang tahu saya sedar permainannya, tapi tetap terus mengganggu rumah tangga kami.

Klik gambar untuk sze besar

"Saya cuba menghubunginya tetapi dia tutup telefon bimbitnya. Malahan baru-baru ini dia sudah sekat akses saya di laman Twitter. Nampak dia memang pengecut. Kalau berani, kenapa buat semua itu," ujar Shahora dipetik sebagai berkata.

Tambah Shahora, buat masa ini dia enggan membuat sebarang kesimpulan lanjut dan ingin melihat sejauh mana wanita itu menganggu rumah tangganya.

"Terlalu awal untuk membuat kesimpulan. Saya tengah melihat perkembangan seterusnya apa yang wanita itu boleh dan akan lakukan pula. Amaran seperti saya katakan tadi sudah diberikan sejak tiga bulan supaya berhenti mengganggu suami saya. Saya dapat tahu, wanita ini mengajar suami saya untuk mengingati dan menyimpan nombor telefonnya menerusi memori otak.

"Wanita itu siap ajar suami saya untuk memadamkan mesej dan bukti perbualan mereka di telefon bimbit setiap kali berkomunikasi. Saya tahu setiap hari, dia akan hantar mesej bernada manja kepada suami.

"Tak tahulah apa tindakannya nanti selepas tahu saya sudah 'meletop'. Saya juga sampai satu tahap menghantar mesej kepadanya baik-baik dengan menyuruh dia kahwin sahaja dengan suami jika inilah gayanya," jelasnya.

Untuk rekod, Shahora dan Raja Mukhir mendirikan rumah tangga mereka pada 26 Oktober 2008 dan belum dikurniakan anak. Mereka kini membela dua anak angkat yang bernama Puteri Fiedra dan Puteri Fiezreen.

Foto & info: BH Online

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BERTEMU WARGA EMAS MANGSA SIKAP 'BIADAP' - PUTERI SARAH RASA SEBAK

Menerusi muat naik video di laman Instagram, pelakon Puteri Sarah Liyana telah berkongsi video dia berjumpa dengan lelaki warga emas yang menjadi mangsa sikap biadap seorang ahli perniagaan di sebuah pusat transit gelandangan di sini, seperti yang tular, semalam.

Puteri Sarah, 36, mengakui tidak dapat menahan sebak sebaik saja bertemu bertemu dengan lelaki berusia 64 tahun itu di pusat transit gelandangan itu, hari ini. Puteri Sarah berkata, lelaki itu mengakui malu dengan apa yang berlaku.

"Alhamdulillah, syukur saya berkesempatan jumpa pakcik ini. Pakcik ni memang sedih dan malu sangat dengan apa yang berlaku. Sempat dia meluahkan perasaan. Pakcik tu sudah 64 tahun.

"Bayangkan kalau ibu bapa kita kena 'sound' macam itu? Saya cakap, ramai yang sayang pakcik dan hargai pakcik serta mendoakan pakcik. Rakyat Malaysia memang marah dengan tindakan lelaki itu kerana tindakannya sangat biadap," katanya.

Menurut isteri kepada pelakon dan pengarah Syamsul Yusof itu, kekayaan dan pangkat yang ada pada diri seseorang bukan jaminan untuk berkelakuan biadab dengan orang lain.

Klik untuk gambar besar

"Walau sekaya mana kita, sehebat mana kita janganlah kita kurang ajar dengan orang tua. Ingat kita bukannya selalu di atas nanti kita akan di bawah juga," ujarnya.

Rakaman video yang tular itu menunjukkan lelaki itu sedang mempersoalkan warga emas berkenaan adakah dia menyesal kerana tidak berusaha dan malas sewaktu muda sehingga menjadi gelandangan.

Difahamkan, individu terbabit bersama beberapa rakan ke pusat transit gelandangan itu untuk menyampaikan bantuan sebelum mengambil kesempatan menyampaikan ceramah motivasi kepada gelandangan. Sementara itu, lelaki terbabit sudah menyatakan permohonan maaf secara terbuka melalui Instagram, hari ini.

Katanya, dia tidak berniat menghina sesiapa dan hanya mahu membantu golongan itu mengubah kehidupan selain tidak terfikir ada elemen kurang baik daripada rakaman video berkenaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKUNJUNGI ANWAR IBRAHIM - YAZIT HENTI MINTA BANTUAN, ADA PIHAK KURANG SENANG

"Saya tak pernah minta media untuk membantu atau dengar suara saya. Jika saya bersuara minta bantuan ada pula yang akan maki seperti saya minta sedekah. Sehingga saya dihina kerana nampal teruk sangat. Mereka tak suka. Jadi di situ kita macam terbantut.

"Saya lebih bahagia dalam keadaan begini kerana akhirnya saya ada anak-anak dan isteri yang dekat dengan saya," demikian kata pemain dram kumpulan Search iaitu Yazit Ahmad yang serik untuk meminta bantuan bagi meringgankan beban kos rawatan dialisis yang terpaksa dijalaninya sejak 11 tahun lalu.

Yazit, 57, berkata, hasratnya untuk mendapatkan bantuan kewangan sebelum ini terbantut apabila menerima kecaman segelintir individu yang berasa kurang senang dengan tindakan itu.

Beliau ditemui ketika kunjungan Mahabbah Ramadan Presiden PKR, Datuk Seri Anwar Ibrahim melakukan kunjungan Mahabbah di kediaman anak pemuzik itu di Wangsa Maju pada Sabtu.

Klik untuk gambar besar

Yazit meluahkan rasa terharu menerima kunjungan Anwar ke kediamannya. Menurut Yazit, kunjungan Anwar ke rumahnya itu ibarat rahmat buat dirinya sempena buan mulia ini.

"Sejujurnya saya berasa sangat terharu dan terkejut apabila seorang pendekar politik negara yang begitu saya sanjung, datang berjumpa saya. Saya rasa seperti Allah menghantar kepada saya sesuatu yang amat tinggi dan saya anggap rahmat buat diri saya.

"Ianya suatu perkara luar biasa yang terjadi kepada saya apabila seorang bekas timbalan perdana menteri sudi menziarahi saya. Kehadiran beliau telah menyuntik semula semangat saya," tuturnya.

Dalam pada itu, Yazit menjelaskan turut menerima bantuan dari persatuan karyawan dan Baitulmal namun masih tidak mencukupi buat menampung kos ubat-ubatan yang mencecah sehingga RM300 hingga RM400 seminggu.

"Setakat ini saya masih mendapat bantuan rawatan dialisis daripada Baitulmal selain bermain muzik bersama kumpulan buskers sekitar Kuala Lumpur. Selain itu, isteri ada juga menjalankan bisnes menjual beg tangan yang dibuatnya secara kecil-kecilan sebagai membantu menambah perbelanjaan harian," jelasnya.

Bercerita lanjut mengenai dirinya, Yazit mengakui agak terbeban dengan kos rawatan dialisis yang terpaksa dijalaninya sebanyak 3 kali seminggu. Jelas Yazit, kos rawatan mampu mencecah sehingga hampir RM1,800 sebulan tidak termasuk kos pengangkutan untuk berulang-alik ke hospital.

"Saya sedar kita ada saluran yang betul untuk benda begini. Tapi bila kita berusaha untuk itu, kita pula dimaki. Macam peminta sedekah pula dikatanya kita. Namun, rawatan dialisis saya memerlukan perbelanjaan yang agak besar. Jika ditanya apa yang saya perlukan ketika ini adalah sokongan kewangan darpada industri sendiri.

"Kita ni berjasa juga pada industri muzik tanah air. Kalau tiada apa yang menghargai pada diri kita, ia ibarat mati segan mati tak mahu. Kos rawatan sebulan mencecah RM1,800 belum termasuk belanja pengangkutan untuk ke hospital," ujarnya.

Bercerita mengenai aktiviti bulan puasa, Yazit bersyukur kerana dapat menjalani tuntutan rukun Islam ketiga itu meskipun berdepan masalah kesihatan.

"Aktiviti bulan ramadhan paling seronok kerana saya boleh pergi ke masjid. Alhamdulillah tuntuntan berpuasa masih boleh diteruskan. Sebelum ini buat dialisis saya tak boleh berpuasa tetapi tahun ini nampaknya semakin baik," katanya.

Dalam pertemuan itu, Anwar turut menyampaikan sumbangan berupa wang tunai kepada Yazit yang kini menderita penyakit saraf selain dilaporkan menghidap penyakit buah pinggang sejak 11 tahun lalu. Pada Julai 2015, Yazit pernah dimasukkan ke Hospital Kuala Lumpur (HKL) akibat masalah buah pinggang dan jantung.

www.myartis.com / Sumber: mStar & Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF SYUKRI BUAT PENJANJIAN - IBU KANDUNG AMBIL QAYYUM JUMAAT DEPAN

"Knp x ambik skrg jee kan senang senang skit sy..... emm.. mcm sy buat bisnes pusat penjagaan baby pulak?? Awak tak nak baby awak kasi sy... dan bila sy dah byk habis masa dan duit dan awak nak baby tu awak ambik.. sy dpt apa ekk🤔🤔.

"Kalau mcm tuu cpt lah ambik nanti lagi byk bnda saya rugi dan terus tertekan.. dan lagi byk sy kena kutuk....," demikian kata usahawan kosmetik terkenal yang juga bergelar penyanyi, Datuk Seri Aliff Syukri menerusi entri terbaru di laman Instagramnya.

Dalam entri lain, Aliff memberitahu yang mereka sekeluarga tengah tunggu ibu kandung Qayyum mengambilnya walaupun sedih setelah menjaga Qayyum seperti anak sendiri.

Bagaimanapun kata Aliff, Qayyum telah dihantar ke hospital swasta selepas terkena demam campak dan kini sedang beransur pulih.

"Kami tengah tunggu jee bila mak dia nak ambil Yom ni.. walapun sedih sbb kami jaga sama mcm anak sendiri. Spatutnya mak dia wussp nak ambik semalam atau hari ni tapi tak dtg ambik.. tpi seblum ambil sy akan buat perjanjian...

Klik untuk gambar besar

"Tpi hri ni kena demam campak dan terus sy hantar hospital swasta.. Aminah setakat ni baru 1kali sakit.. Yom ni lebih dari 10 kali.. dugaan nak besarkan Yom memang tuhan jee tahu..

"Sy jaga Yom ni mcm anak sendiri.. susu biasa dia muntah kn susu paling mahal nen jee boleh minum.. 2 bulan lps zakar Yom kena angin pasang, mata beratur sampai keluar darah..

"Sampai doctor suruh cek darah dia takut Ada sesuatu malas nak tulis d sini nanti org fikir lain.... sbb doctor pelik antibody dia terlalu lemah...

"Lps kita dah susah payah jaga mak yaaa dgn mudah nak ambil balik dan mengutuk kita sy siap baca.. apa pun kalau mak si Yom ni ambil jgn di biarkan budak ni atau dia bagi kat org demi kepentingan diri sendiri.. sbb Yom ni kenal org," kata Aliff lagi.

www.myartis.com / Sumber: Instagram Aliff Syukri

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FOTO 'PELUK' ZAHIRAH - ZIZAN DIMINTA JAGA HATI MIRA FILZAH

Menerusi laman Instagram, pelawak dan pelakon Zizan Razak telah berkongsi gambar bersama pelakon Zahirah Macwilson dan perkara itu menimbulkan  perbalahan diantara pengikutnya.

Peminat pelakon filem 'Polis Evo 2' itu berharap agar dia lebih berhati-hati dalam menjaga batas sesama artis wanita yang lain.

Ada diantara pengikutnya berharap agar Zizan dapat menjaga hati pelakon Mira Filzah memandangkan mereka kini didakwa sedang menjalinkan hubungan percintaan.

Klik untuk gambar besar

"Keakraban kami terserlah disini oleh kerana dari lensa ZEISS BATIS dan kesan camera SONY yang sungguh luar biasa," tulisnya.

Rata-rata mengakui tidak selesa dengan gambar yang dikongsikan oleh Zizan dan berharap dia lebih berhati-hati selepas ini ketika berkongsi gambar di media sosial.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO: FESTIVAL SENI 'BALI BEZA' @ KUALA LUMPUR

Satu Festival yang diberi nama Festival Seni 'Bali Beza' akan diadakan di Publika, Solaris Dutamas, Kuala Lumpur. Ia akan berlangsung pada 30 September ini dari jam 3 petang hingga 10 malam... masuk adalah percuma.

Untuk maklumat, Bali Beza merupakan buah idea Komuniti Frinjan untuk memperkenalkan kebudayaan alternatif Bali kepada masyarakat Malaysia. Acara ini merupakan usaha awal untuk merapatkan hubungan di antara pengkarya Bali dan pengkarya di Malaysia. Rancangan selanjutnya ialah menganjurkan 'Malaysia Beda' di Bali dengan mengundang beberapa pengkarya muda dari Malaysia.

Klik untuk imej besar...

Antara acara yang bakal berlangsung ialah Sastera Bali Beza yang merupakan diskusi sastera 'Yang Muda Yang Berontak' bersama pemuisi Frischa Aswarini (Bali) dan Rebecca Ilham (Malaysia)

Frischa Aswarini adalah seorang perempuan muda Bali yang bergelut di Komunitas Sahaja. Sebuah komuniti penggiat sastera yang anggotanya didominasi oleh perempuan. Beliau sempat dinobatkan sebagai pembaca puisi terbaik pada Poetry Slam Utan Kayu International Literary Biennale 2009 dan beberapa puisinya tersebar di berbagai di media massa lokal maupun nasional seperti Kompas, Koran Tempo, Pikiran Rakyat, dan Bali Post.

Sebagai perempuan Bali, dalam konteks prestasi dan komuniti yang digeluti, Frischa memecahkan paradigma perempuan Bali yang seringkali terjebak dalam rutinitas ritual dan mengharuskan mereka hanya bergelut dalam ruang domestik, rumah tangga. Disini dapat kita lihat tradisi dan kebudayaan yang diagungkan industri pelancongan, ternyata meminggirkan perempuan.

Frischa akan berbincang secara bersahaja sebagai perempuan, sastera dan dinamika kebudayaan di Bali. Diskusi ini akan diketuai oleh Lutfi Ishak dan turut menampilkan cerpenis tempatan, Rebecca Ilham. Pada acara ini Frischa juga akan menunjuk kebolehannya membaca puisi.

Rebecca Ilham, atau lebih mesra dipanggil 'Becky' ialah cerpenis, novelis dan juga eseis. Tulisannya mendapat tempat di pelbagai media perdana di Malaysia. Sebagai cerpenis, kumpulan cerpennya Kimono Ungu Bersulam Bunga telah diterbitkan pada 2010. Novel sulungnya 'Bumi Lestari' menerima tempat kedua dalam Hadiah Sastera Utusan. Jurutera industri minyak dan gas ini percaya bahawa sentiasa ada yang jernih dalam tradisi dan kerana itu, mahu menawarkan yang baharu dari tradisi. Selain menulis, Rebecca juga aktif dengan GLKN, dan turut menggerakkan Dialog Orang Muda dan Borak Buku.

Selain itu, turut diadakan ialah Muzik Bali beza yang merupakan konsert muzik NOSSTRESS dan pembuka pentas adalah Azmyl Yunor dan Nastia.

NOSSTRESS adalah sebuah band yang terdiri dari 3 orang anak muda Bali yang periang. Man Angga dan Guna Kupit, dua 'satria' yang bermain gitar dan ditambah dengan Cok, akan mengajak kita santai dan bergembira bersama dalam alunan lagu dan suara emas mereka. Mereka adalah sebuah band indie Bali, yang baru saja menghasilkan sebuah album, berjudul 'Perspektif Bodoh'. Sebuah album yang mengajak kita untuk tidak menganggap remeh sebuah persepektif yang seringkali dianggap bodoh atapun sederhana oleh kebanyakan orang.

Selain itu Nosstress bukan sekadar band yang hanya asyik dengan dirinya. Mereka memiliki sikap peka yang tinggi pada isu-isu alam sekitar dan pendidikan. Mereka menggunakan muzik sebagai media untuk mencerdaskan dan membebaskan perlakuan tidak adil terhadap alam sekitar. Namun pilihan genre akustik yang mereka tawarkan, membuat kita mampu menikmatinya dengan segar, tidak rumit namun tetap optimis.

Jika anda peminat filem, tayangan filem '40 Years of Silence: An Indonesia Tragedy' dan diskusi buku 'Melawan Lupa' bersama Ngurah Termana dan Roro Sawita, aktivis di Komunitas Taman 65.
Filem tersebut berdurasi 86 minit dengan sarikata Inggeris. Manakala diskusi pula akan diadakan dalam Bahasa Indonesia, Malaysia dan Inggeris.

Tidak banyak yang mengetahui disebalik pesona senyum ramah orang Bali, ternyata pada tahun 1965 manusia Bali saling berbunuhan, sehingga mengorban 80 ribu nyawa. Ini jarang dibicarakan, juga tidak ada yang membuatkan tugu peringatan.

Apa yang terjadi? Mengapa ini dibiarkan atau sengaja dilupakan? Bagaimana implikasi tragedi ini pada orang Bali? Inilah yang akan kita bincangkan bersama kawan-kawan dari Komunitas Taman 65 Bali, sebuah komuniti yang aktif mempelajari tragedi ini agar tidak terulang di masa yang akan datang. Kebetulan mereka baru sahaja menerbitkan buku kumpulan tulisan mereka yang pertama, berjudul 'Melawan Lupa; Narasi-Narasi Komunitas Taman 65 Bali'.

Sedangkan filem '40 Years of Silence; An Indonesian Tragedy' adalah sebuah filem karya antropolog, Robert Lamelson, yang berusaha meneropong impak tragedi ini dalam keluarga di Indonesia. Dalam forum ini kita semua diajak belajar untuk memahami bahawasanya melupakan bererti bakal untuk mengulanginya lagi. Melupakan tragedi yang memakan korban satu nyawa sekalipun, bersiap untuk mengulanginya lagi. Apalagi tragedi yang memakan korban ribuan bahkan puluhan ribu nyawa manusia.

Begitulah rangkaian acara di Bali Beza. Sebuah acara yang mungkin bukan hanya untuk hura-hura semata, melainkan acara untuk saling belajar antara dua negara serumpun dengan cara yang serius namun santai. Jangan lupa untuk hadir kerana akan tersedia hidangan kopi dan makanan khas Bali yang tentu saja halal, disajikan langsung oleh Made Candra, seorang tukang masak yang istimewa didatangkan dari Bali, Indonesia.


TERIMA BANYAK MESEJ - NIEZAM ZAIDI DITUDUH PUNCA NONNY 'BERUBAH'

"Selepas isu itu menjadi tular, saya terima banyak mesej daripada netizen di laman sosial. Ada yang meminta saya untuk kahwin dengan Nonny sebab katanya saya saja boleh mengubah Nonny.

"Tapi ada juga yang kecam dan kata saya adalah punca perubahan tersebut. Sebab itu juga saya ada muat naik status berkenaan isu tersebut selepas terima macam-macam mesej.

"Apa-apa pun, pesanan untuk yang kecam dan mesej saya... terima kasih banyak. Saya minta maaf sebab saya tak ada hak ke atas Nonny dan dia juga tak ada hak ke atas saya.

"Tapi saya ada hak untuk mendoakan baik-baik untuk semua orang," kata aktor Niezam Zaidi yang mendedahkan dia menerima banyak mesej daripada netizen di laman sosial selepas berita perubahan penampilan bekas kekasihnya, aktres Nonny Nadirah yang dikatakan semakin seksi baru-baru ini.

Klik untuk gambar besar

Dalam mesej tersebut, ada netizen mengatakan Niezam atau nama sebenarnya Mohd Niezam Mohd Zaidi mampu mengubah Nonny ke arah yang lebih baik dengan menikahi aktres tersebut.

Namun ada juga segelintir netizen yang menuduh pelakon berusia 29 tahun itu sebagai punca Nonny atau nama sebenarnya Nonny Nadirah Zainuddin berubah seperti itu.

Sebelum ini, perkongsian Nonny yang berpakaian seksi di Instagram mengejutkan ramai termasuk rakan baiknya iaitu penyanyi Mila Jirin.

Niezam juga dilihat memuat naik status mengatakan dia yakin bahawa Nonny seorang yang kuat untuk menghadapi ujian dan turut menitip doa agar bekas kekasihnya itu serta keluarga sentiasa dilindungi Allah.

Bagaimanapun selang sehari selepas itu, Nonny yang berusia 31 tahun itu memadam foto tersebut dan membiarkan akaun Instagram miliknya tanpa sebarang perkongsian.

Dalam pada itu, pelakon filem 'M4M4' ini enggan mengulas lebih lanjut kerana menganggap isu yang melibatkan Nonny adalah ujian. Biarpun sudah hampir tiga bulan terputus hubungan, namun pelakon drama 'Cindai' ini akan sentiasa mendoakan yang terbaik buat Nonny.

"Bagi saya, apa yang berlaku itu adalah ujian untuk saya dan semua orang. Saya tak nak komen lebih sebab saya sendiri tak pasti perkongsian itu sememangnya dia atau tidak. Sebagai manusia, saya tak ada hak nak nilai orang lain.

"Saya hanya mendoakan yang terbaik sebab saya tak percaya itu dia... Allah lebih mengetahui. Di akhir zaman ini, macam-macam fitnah boleh berlaku. Sebenarnya saya sendiri sudah lama tak berhubung dengan Nonny.

"Kali terakhir kami berhubung pada 16 Januari lalu dan saya pun tak tahu dia sudah pulang ke Sabah. Kami tiba-tiba lost contact tapi setahu saya, kami tidak mempunyai sebarang masalah pun," ujarnya.

Mengenai perkembangan karier seni, dua filem terbaharu lakonan Niezam iaitu 'Rempit 2' dan 'Airforce' bakal ditayangkan pada tahun ini.

Terdahulu, Nonny mendedahkan perancangan dia dan Niezam untuk berkahwin tidak kesampaian kerana mengambil keputusan untuk berpisah.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISAMAKAN BINTANG PORNO: "BEGITU TINGGI IMAGINASI" - ZIZI

"Ada orang samakan saya dengan seorang bintang porno popular dan saya tak kenal dia, jadi saya pun buat carian nama di Google dan jumpalah tentang wanita bernama Mia Khalifa itu.

"Saya hanya mampu gelak sahaja. Tak sangka begitu tinggi imaginasi mereka ini sedangkan saya bukanlah seperti wanita itu.

"Orang nak kata apa pun katalah, saya lebih tahu diri saya dan kalau ada yang gelar saya ikon seks sekalipun, terpulang!" kata penyanyi Zizi Kirana YANG disamakan dengan bintang porno popular antarabangsa gara-gara mengenakan pakaian yang dianggap terlalu seksi.

Bagaimanapun Zizi, 32, berkata dia tidak mengenali siapa pelakon lucah yang dimaksudkan itu dan hanya ketawa apabila mengetahui mengenai wanita tersebut.

Klik untuk gambar besar

Sementara itu, penyanyi lagu 'Nak Ke Tak Nak' ini berkata dia tidak kisah dengan kritikan netizen di laman sosial dan memilih mengabaikan komen negatif itu.

"Saya biarkan sahaja komen-komen mereka itu dan tak mahu block atau padam, sebab kalau kita sekat seorang, nanti akan ada komen yang lain lagi. Banyak lagi kerja yang saya perlu lakukan, jadi abaikan saja kata-kata negatif itu," ujarnya.

Zizi yang sering menjadi topik perbualan pengikut di laman Instagram kerana pakaiannya itu lebih selesa abaikan komen negatif netizen.

Bercakap mengenai single terbaharu, Zizi memaklumkan dia baru sahaja melancarkan lagu berjudul 'Siapa Yang Bap Bap'. Lagu tersebut merupakan hasil ciptaan DJ Fuzz bersama Musikwa serta lirik oleh Waris dan Aziquebeats.

"Alhamdulillah, sambutan peminat terhadap lagu ini sangat baik, ia menerima maklum balas positif di laman Youtube sejak dilancarkan pada 6 Oktober lalu.

"Lagu ini agak berbeza dengan lagu-lagu nyanyian saya sebelum ini kerana bunyinya lebih rancak dan lirik lebih mendalam.

"Ia berkaitan kehidupan sekeliling kita, bagaimana kita berdepan dengan orang yang bermuka-muka dan haters," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HASRAT TUBUH BADAN KEBAJIKAN TERCAPAI - NEELOFA MAHU BANTU GOLONGAN MEMERLUKAN

"Sejujurnya, saya telah lama berhajat untuk membangunkan sebuah pertubuhan kebajikan demi membantu golongan yang memerlukan. Namun, saya tidak mahu ia berjalan tanpa melibatkan saya secara keseluruhan.

"Saya mahu memberi fokus seratus peratus dan benar-benar mendalami masalah yang dihadapi oleh masyarakat. Jika saya terlihat seseorang yang memerlukan bantuan di Twitter, saya akan cuba mendekati individu itu dan terus berhubung dengannya.

"Saya mahukan pendekatan seperti itu," demikianlah kata pelakon,pengacara dan usahawan Noor Neelofa apabila hasratnya untuk menubuhkan pertubuhan kebajikan pertamanya yang diberi nama sebagai 'Pertubuhan Kasih Neelofa' akhirnya tercapai.

Neelofa, 31, memberitahu dia menyimpan impian itu sejak beberapa tahun lalu dan menjadikannya sebagai platform terbaik untuk melibatkan diri dalam masyarakat. Dibangunkan untuk membantu masyarakat dengan pemberian sumbangan secara konsisten serta menyeluruh, Pertubuhan Kasih Neelofa merangkumi tiga teras utama.

Klik untuk gambar besar

Dalam pada itu, Neelofa menjelaskan tiga teras tersebut adalah teras keagamaan, kemasyarakatan dan bantuan untuk golongan kurang bernasib baik: "Teras keagamaan meliputi apa sahaja aktiviti seperti program keilmuan dan program keagamaan.

"Sementara itu, untuk teras kemasyarakatan, kami akan cuba mendekati komuniti dengan melaksanakan program-program bersama tenaga kerja Pertubuhan Kasih Neelofa dan para sukarelawan. Bagi teras bantuan untuk golongan kurang bernasib baik pula, kami memfokuskan kepada mereka yang terpinggir dan kurang berkemampuan seperti asnaf, ibu tunggal dan anak yatim.

"Kami akan cuba mendekati golongan ini dengan lebih rapat, mendengar keluhan dan masalah mereka, kemudian cuba menyelesaikan atau meringankan beban melalui bentuk sumbangan atau penganjuran aktiviti-aktiviti amal. Menerusi Pertubuhan Kasih Neelofa ini, tidak ada sesiapa pun yang ketinggalan. Kami cuba untuk membantu semua," ujarnya.

Sementara itu, Neelofa memberitahu dia turut menubuhkan Syarikat Kasih Neelofa Resources yang merupakan sebuah entiti berfungsi untuk menjana pendapatan bagi menggerakkan Pertubuhan Kasih Neelofa. Sempena kedatangan Hari Raya Aidiladha nanti, Qurban Kasih Neelofa adalah aktiviti pertama yang akan dilancarkan di bawah Pertubuhan Kasih Neelofa.

Program ini memberi peluang kepada individu yang ingin melaksanakan ibadah korban dengan mudah disamping memberi ilmu pengetahuan kepada ramai orang yang mungkin tidak tahu tentang proses untuk melaksanakan ibadah korban secara berhemah dan betul.

Neelofa juga berharap agar inisiatifnya untuk membantu golongan yang memerlukan menerusi penubuhan Pertubuhan Kasih Neelofa dapat diterima baik dalam kalangan orang ramai: "Bukan mudah untuk menguruskan pertubuhan, lebih-lebih lagi yang melibatkan wang kebajikan dan derma daripada orang ramai.

"Ia merupakan satu amanah yang sangat besar. Saya berharap orang awam memberikan kepercayaan untuk saya dan sama-sama menjadikan Pertubuhan Kasih Neelofa ini sebagai platform untuk semua," katanya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAJAT DAKWA GADUH BERMULA FB, DICABAR PEKERJA FARMASI

Usahawan kosmetik, Nur Sajat tampil menjelaskan keadaan sebenar selepas rakaman pembantu peribadinya menampar seorang wanita semalam tular. Khabarnya pergaduhan itu bermula dengan komen di laman Facebook.

Menurut Sajat, pergaduhan itu berlaku selepas jurujual terbabit kerap meninggalkan komen mengutuk beliau dan mencabar untuk bertemu hingga membuatkan pembantu peribadinya, Sheryna berang lalu bertemunya di KLCC.

"Benda ni berlaku kerana perbualan di Facebook milik Sheryna. Jadi jurujual tu mengata saya dan dia bertanya ada masalah ke, lalu dia membalas anjing. Mestilah Sheryna marah. Saya tak kenal pun dia siapa”

Klik untuk gambar besar

"Saya pun tak tahu apa yang dia sakit hati sampai hari-hari kutuk saya. Itulah rakan kongsi saya marah sangat cara dia membalas komen dan jurujual itu kata kalau tak puas hati meh jumpa dia dekat KLCC.

Selain itu, Sajat yang tegas mempertahankan pembantu peribadinya berkata, jurujual itu sepatutnya tidak bersikap biadap seperti itu dan kejadian berlaku seolah buku bertembung dengan ruas.

www.myartis.com / Sumber: mStar & Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS TERUK DIKRITIK - AKHIRNYA YUSRY & LISA KETENGAH WAJAH ANAK

Mungkin disebabkan dikritik teruk di media sosial, akhirnya Yusry dan Lisa Surihani mendedahkan wajah anak mereka Yahaira Leanne kepada umum.

Alasan mereka berbuat demikian adalah sempena hari bersejarah anak mereka iaitu majlis akikah yang diadakan semalam.

"Saya muat naik gambar kami sekeluarga kerana semalam hari bersejarah untuk kami dan hari yang penting buat Yahaira.

"Dengan terbitnya gambar ini, Insya-Allah anak yang tidak berdosa ini tidak akan diberi pujian melampau mahupun dikeji," katanya dipetik sebagai berkata.

Menurut Yusry lagi, sebagai seorang bapa dia mahu bayinya itu membesar secara normal dan sederhana seperti kanak-kanak lain.

"Kami amat bersyukur atas kehadiran Yahaira dalam hidup kami. Tidak pernah ada niat di hati untuk 'sorokkan anak' seperti yang didakwa sesetengah pihak.

"Cuma sebagai bapa, saya mahu anak saya membesar dengan cara paling normal dan sederhana," tambahnya.

Sehubungan itu, Yusry meminta agar orang ramai tidak menyalahkan Lisa sekiranya dia mahu anaknya membesar secara sederhana.

"Hidup sebagai selebriti tidak pernah di'pilih' oleh anak kami ini," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MASUK HOSPTAL - BOB LOKMAN SANGAT LEMAH, AGAK SERIUS

"Jasadnya sangat lemah dan dibawa ke Hospital UiTM, Sungai Buloh oleh kawan-kawan pejabat MB Terengganu. Menteri Besar Terengganu pernah menaja penginapan bilik hotel kepada Bob selama sebulan di Terengganu untuk membantu Bob berdakwah. Kali ini sakitnya agak serius, kakinya membengkak kehitaman, kesan daripada masalah buah pinggang.

"Setiap kali melawat, dia mengerang dengan guratan wajah berkerut kesakitan. Paru-paru dan jantung yang bermasalah, kini ditambah dengan masalah buah pinggang," tulis Dr Riduan Mohamad Nor menerusi akaun Facebook Besut Berkat Sejahtera, yang memaklumkan pelawak dan penulis lirik terkenal, Bob Lokman, 55, dimasukkan ke Hospital UiTM Sungai Buloh akibat masalah buah pinggang.

Difahamkan, Bob sedang dalam aktiviti jelajah (roadshow) kuliah di Terengganu sebelum dirujuk ke hospital. Menurutnya lagi, berita berkenaan keuzuran Bob tersebar di media sosial dan sehingga kini ramai rakan datang melawat: "Sakit atau sihat Bob tetap menjadi perhatian masyarakat, teman-teman aktivis terus menziarahi Bob," katanya.

Terdahulu, Bob atau nama sebenarnya Mohd Hakim Lokman pernah dimasukkan ke hospital sama pada 2015 dan kali terakhir pada Januari 2018 akibat masalah jantung. Menurut Dr Riduan lagi, Bob mengalami masalah kewangan dan memerlukan bantuan daripada mana-mana pihak yang prihatin: "Semenjak Bob jatuh sakit, aktivitinya terhenti dan ini sedikit sebanyak kondisi ekonomi juga terjejas.

"Isteri Bob tidak bekerja, tanggungannya ramai dan saya terkenangkan Bob yang turut dikerah ke mana saja untuk berceramah jika jasadnya sihat. Saya merayu teman-teman aktivis untuk menjenguk Bob dan membantu meringankan beban keluarga kerana sewaktu jasadnya sihat kita memanfaatkan bakat dan popularitinya untuk perjuangan Islam," tuturnya.

Hasil perkongsian hidup dengan Relawati Daud, 42, mereka dikurniakan lapan anak iaitu Mohamad Adam, 27, (meninggal dunia), Omar Hakim, 26, Ahmad Sufian, 25, Ahmad Rayyan, 14, Nur Amanee, 12, Luqmanulhakim, 11, Muhammad Danial, 8, dan Nur Amalin, 6.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZHARINA NAFI EBI KORNELIS DITIDURKAN, TETAPI SUDAH BOLEH PULANG

"Saya pun tak tahu yang mula-mula itu berita palsu sehinggakan saya panik. Tambahan pula baru-baru ini kita dikejutkan dengan kematian ibu Ebi akibat Covid-19. Kawan rapat Ebi iaitu Ridzuan yang mengesahkan ia adalah berita palsu. Ridzuan juga memaklumkan Ebi akan dibenarkan pulang ke rumah hari ini.

"Saya tak hubungi Ebi sendiri kerana dia tak sihat dan perlu berehat," kata penyanyi Azharina yang bertindak menyunting semula hantaran di Facebook mengenai berita palsu kononnya naib juara Akademi Fantasia musim kelima (AF5), Ebi Kornelis yang dirawat di Hospital Tuaran, Kota Kinabalu, Sabah akibat Covid-19 sudah ditidurkan.

Azharina ketika dihubungi berkata, pada mulanya dia dimaklumkan berita itu oleh setiausahanya pagi, hari ini yang mendapat maklumat daripada sumber di hospital berkenaan. Azharina berkata, dia kemudian dihubungi rakannya yang juga penyampai radio Sabah FM, Rasol Lai mengatakan itu ada berita palsu.

Azharina berkata, bapa Ebi iaitu Yaumal Muhammad, 74, yang turut dijangkiti Covid-19 sudah dibenarkan pulang ke rumah kelmarin selepas dirawat di Hospital Queen Elizabeth (HQE), Kota Kinabalu. Azharina berkata, dia memang kenal rapat dengan Ebi dan menubuhkan kelab untuk artis-artis Sabah bersama-sama.

Terdahulu, ibu Ebi iaitu Reni Bakar meninggal dunia akibat Covid-19 di HQE, Selasa lalu. Ebi disahkan positif virus itu pada 8 Ogos lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FOTO DI KATIL DIKECAM: "CREATE THEIR OWN LITTLE DRAMA" - NABILA HUDA

Nampaknya pelakon Nabila Huda kembali mengundang kontroversi dan menjadi perhatian ramai apabila beliau dilihat memuatnaik sekeping foto percutian pendek beliau hari ini. Nabila Huda dalam foto itu dilihat hanya memakai bra di atas katil.

Untuk yang tidak kenal siapa Nabila, pelakon ini tidak asing lagi dalam keberanian menjentik sensitiviti masyarakat yang sentiasa memerhatikan kehidupan para selebriti.

Rata-rata komen yang ditinggalkan oleh orang ramai di akaun Instagram Nabila tidak bersetuju dengan tindakan pelakon itu yang dilihat tidak sopan dan tidak sesuai dengan usianya kini.

"Sudah ternyata kau tiada agama, gambar seksi tidak perlu muatnaik ke media sosial kerana ia berdosa," tulis salah seorang daripada mereka yang kurang senang dengan gambar tersebut.

Klik untuk gambar besar

Dalam masa sama, ada juga yang menyokong tindakan Nabila ini yang dilihat berani untuk hidup dengan peraturan sendiri tanpa perlu risau dengan apa yang dikatakan orang ramai.

"Suka hati dialah nak post apa di Instagram dia, kehidupan dia. Kalau rasa tak suka, boleh unfollow," kata peminat Nabila.

Dalam salah satu kemaskini terbaru beliau, Nabila memberi pesanan kepada haters yang beliau mempunyai banyak lagi sebab untuk mereka berasa marah dan meminta mereka untuk sabar menunggu.

Nabila juga mengatakan yang beliau tidak sesekali memberikan sebab untuk orang membenci dan mereka yang tidak senang dengan gaya hidupnya hanya mencetuskan drama kerana cemburu menerusi kemaskini terbaru yang lain.

Ramai juga yang menyokong kenyataan Nabila Huda ini kerana beliau lebih selesa hidup dengan gaya tersendiri tanpa pedulikan kata kata masyarakat. More power to you, Nabila Huda.

"Dear haters, I have so much more for you to be mad at. Just be patient. 😜. I don’t give any reason for anyone to hate me. They create their own little drama out of jealousy. If you don’t like me and still watch everything I do, Bitch you're a fan! 😆," ujarnya.

Ramai juga yang menyokong kenyataan Nabila Huda ini kerana beliau lebih selesa hidup dengan gaya tersendiri tanpa pedulikan kata kata masyarakat. More power to you, Nabila.

www.myartis.com / Sumber & foto: Rotikaya & Instagram Nabila Huda

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA '18 KALI, TERIMA YANG KE 19' KENA TROLL - "AWAK PERLI SAYA KE" - DA'I FARHAN

Nama Da'i Farhan tiba-tiba menjadi hangat sejak mendedahkan dirinya berkahwin dengan janda anak lapan di Tanah Suci Mekah baru-baru ini. Lebih-lebih lagi apabila juara program realiti Da'i musim kedua itu memberi kenyataan tentang dirinya menolak 18 lamaran sebelum menerima wanita yang ke 19 sebagai jodohnya. Disebabkan kenyataan yang dianggap agak 'confident' itu, muncul beberapa troll di media sosial menggunakan kenyataan Da'i Farhan.

Salah satunya, ciapan daripada pelakon Aeril Zafril yang kemudiannya mendapat perhatian Da'i Farhan dan bertindak membalas di ruangan komen posting suami kepada Wawa Zainal itu. Selain itu, syarikat penerbangan Air Asia dan Kementerian Kesihatan tidak ketinggalan untuk menggunakan tagline terhangat itu untuk menarik perhatian pelanggan masing-masing:

Terkini isteri pertama Da'i Farhan mengakui telah diceraikan dengan talak satu oleh suaminya menerusi aplikasi Whatsapp. Dakwaan mengejutkan itu didedahkan oleh peguam terkenal, Asiah Abd Jalil menerusi akaun Facebook miliknya.

Asiah dalam entri tersebut mendakwa sudah mendengar rakaman suara Farhan yang menceraikan isteri pertamanya dan ia dihantar melalui aplikasi WhatsApp. Peguam terbabit menulis, Farhan sudah menceraikan isteri pertamanya, Fatin yang sedang hamil, dengan talak satu.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INI KOMEN SAFIEY BILA ADA DAKWAAN BAKAL BERDEPAN HUKUMAN PENJARA

Baru-baru ini timbul dakwaan mengatakan usahawan dan selebriti Safiey Illias bakal berdepan hukuman penjara membabitkan kesalahan di bawah Peraturan 7 (1)(a) iaitu Peraturan-Peraturan Kawalan Dadah dan Kosmetik 1984. Safiey ketika ditanya berhubung perkara ini bagaimanapu enggan mengulas lanjut mengenainya.

Menurut sumber Harian Metro, waran tangkap juga sudah dikeluarkan kepada penyanyi lagu Syinta Gila itu selepas dua kali gagal hadir pada prosiding yang dijalankan.

"Saya tak nak komen apa-apa dulu sebab sudah menjadi kes mahkamah. Saya akan beritahu kelak sehingga kes ini selesai Isnin ini. Saya sendiri tidak tahu akan perbicaraan kes ini.

"Sebab semasa writ saman dihantar, saya juga tak pasti sama ada ia dihantar ke pejabat atau rumah. Kalau pejabat, pejabat sudah tutup lama. Kalau di rumah, saya pula berada di kampung sejak Ogos lalu akibat masalah depresi dan bipolar.

"Kalau saya tahu akan kes ini, pasti saya beri kerjasama sepenuhnya kerana saya tidak pernah lagi gagal hadir mana-mana kes lain di mahkamah sebelum ini.

Klik untuk gambar besar

"Saya harap tidak timbul sebarang spekulasi yang bukan-bukan. Saya janji akan berkongsi. Terima kasih atas sokongan diberikan kepada saya," katanya.

Ditanya mengenai produk yang dikatakan tidak mengikut garis panduan Kementerian Kesihatan Malaysia (KKM), Safiey berkata, ia bukan produk untuk dipasarkan.

"Kilang beri contoh produk. Saya cuma ingin berikan 'tester' kepada peminat saya. Ia belum untuk dijual dan tidak langsung saya promosikan di laman sosial saya.

"Biasanya saya menerima banyak contoh produk dari kilang di Malaysia. Saya suka minta kuantiti yang banyak untuk diberikan kepada peminat untuk mencuba keberkesanan. Jika berkesan, baru saya akan jual dan ikut prosedur pendaftaran bagi tujuan kelulusan produk sebelum dijual.

"Tak perlu risau akan produk keluaran saya kerana saya sudah berniaga sejak berusia 16 tahun lagi dan sentiasa peka dengan peraturan dan prosedur sebelum produk dijual," tutur Safiey yang difahamkan perlu hadir ke Mahkamah Majistret Kuala Lumpur, Isnin ini bagi mendengar keputusan kes itu.

www.myartis.com / Sumber & foto: Harian Metro & Instagram Safiey Illias

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 GAMBAR - RAGAM TERKINI 'RAJA BARIQ', ANAK NORYN AZIZ

Gambar terkini anak penyanyi Noryn Aziz yang bernama Raja Bariq Umar Shah yang lahirkan pada 25 Ogos 2014.

"Sebenarnya nama Umar adalah gabungan daripada apa yang saya dan suami pilih semasa saya menziarahi Mekah untuk mengerjakan umrah pada tahun 2010 yang lalu.

"Nama Umar adalah apa yang saya inginkan, bukan bernazar cuma suka dengan nama itu apatah lagi maknanya yang baik. Bariq pula dipilih kerana suami mahukan huruf B sama dengan namanya dan kami sepakat meletakkan Bariq yang membawa maksud kilauan," ujar Noryn dipetik sebagai berkata kepada media.

Klik gambar untuk size besar

Untuk info, Noryn juga telah mengadakan majlis aqiqah dan cukur jambul anaknya itu baru-baru ini yang bertemakan Arabian.

Jom tengok!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


PELAKON REMAJA LELAKI BERWAJAH 'INNOCENT' DIDAKWA KETAGIH LAYAN VIDEO LUCAH?

Seorang pelakon remaja yang meningkat naik itu hangat diperkatakan di media sosial selepas dia didakwa ketagih menonton video-video lucah. Memetik portal Boom, perbuatan pelakon itu terbongkar apabila sumber mendakwa remaja itu tertekan tanda suka pada kandungan video berkenaan.

Pelakon itu juga dikatakan sering melayan kandungan porno setiap kali mempunyai masa terluang. Bagaimanapun, sukar untuk mempercayai dakwaan berkenaan kerana pelakon itu memiliki wajah sejuk mata memandang dan lemah-lembut cara percakapannya.

Lebih mengejutkan, sumber turut menyertakan bahan bukti berupa pautan dan syot layar kegiatan tidak bermoral dilakukannya. Bagaimanapun, tidak dapat dipastikan siapa gerangan pelakon lelaki yang dimaksudkan itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIZ ZAQYAH LUAH RASA SYUKUR IBU BAPA NEGATIF COVID-19: "PERCAYA DENGAN PERANCANGANNYA"

Pelakon Tiz Zaqyah sebelum ini mengesahkan dirinya kini positif Covid-19, Ahad lalu selepas melakukan ujian calitan kerana berasa tidak sihat dan kini sedang menjalani tempoh kuarantin di kediamannya.

Terkini, Tiz atau nama sebenarnya Siti Zaqyah Abdul Razak menerusi laman Instagram miliknya telah meluahkan rasa syukur apabila ibu dan ayahnya disahkan negatif wabak tersebut.

Dalam pada itu, pelakon berusia 32 tahun itu sempat menitipkan ucapan terima kasih kepada semua yang telah mendoakan kesejahteraan dirinya sekeluarga.

Klik untuk gambar besar

"Forever will be, in many ways InsyaAllah Wanted to post this picture if my results were negative. Not so easy girl! But instead this morning, mom and dad's results tested NEGATIVE Regardless of hardships, always be thankful. Allah will never burden a soul more than it couldn’t bear. (Quran 2:286)

"Please do not stop showering me with warm wishes and keep me and family and cats in your prayers. Thank you kawan2 ku. Trust in His plannings.#staysafe #staynegative," tulisnya.

www.myartis.com / Sumber: Instagram Tiz Zaqyah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERIMA MAAF JANNA NICK - SHEILA RUSLY MINTA BERI MASA HADAM SEMUA INI

"Alhamdulillah dia dah sedar atas kesilapan dia. Saya dah maafkan tapi bagi saya masa untuk hadam apa yang dia dah buat pada saya dan keluarga. Jujur apa yang terjadi ini hal keluarga yang terlalu peribadi untuk dikongsi. Beri sis ruang untuk 'hadam' semua ini.

"Apa yang penting, punca salah faham ini tidak ada kena mengena dengan drama bersiri Leftenan Zana," demikian kata penerbit dan pengarah, Shiela Rusly yang menerima permohonan maaf yang dilakukan anak didik kesayangannya, pelakon Janna Nick semalam.

Namun begitu, jelas Sheila, beliau meminta sedikit ruang untuk menerima apa yang dilakukan oleh pengacara program 'Melodi' itu.

Klik untuk gambar besar

Bagaimanapun ada juga cakap-cakap mengatakan kontroversi hubungan mereka ini sengaja ditimbulkan demi menaikkan rating drama terbaru mereka, Leftenan Zana. Bagaimanapun, ia telah dinafikan oleh Sheila.

Semalam Janna yang hadir dalam sebuah acara, memohon maaf secara terbuka kepada Sheila berikuta kemelut yang melanda diantara mereka. Selain itu Janna turut memberitahu menghantar mesej kepada Sheila namun tidak dilayan.

Kemelut hubungan mereka bermula apabila Sheila memuat naik kenyataan berbaur sindiran yang dipercayai ditujukan kepada Janna, namun dinafikannya. Lebih dingin lagi apabila Sheila bertindak tidak mengikuti Janna lagi di IG.

www.myartis.com / Sumber & foto: mStar & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAJALAH BAWAH BLUINC MEDIA HENTI OPERASI - SELEBRITI 'THROWBACK', LUAH SEDIH

Barisan anak seni yang pernah bekerjasama sepanjang penerbitan majalah di bawah syarikat BluInc Media itu menerusi media sosial telah meluahkan rasa sedih dan terima kasih apabila syarikat berkenaan menutup operasinya pada Khamis lalu. Rata-rata aselebriti berkongsi semula foto mereka semasa menjadi penghias muka hadapan majalah dan menulis penghargaan serta sokongan.

Penyanyi Yuna menerusi muatnaik di Instagram menghargai sokongan terhadap syarikat media itu yang telah mengubah perjalanan karier seninya sehingga menjadi artis antarabangsa: "Terima kasih kerana beri peluang kepada gadis ini meneroka fasyen... dari seorang penyanyi indie pemalu menjadi seorang artis antarabangsa dan anda sentiasa menjadi pertama menunjukkan sokongan dalam apa jua pencapaian saya.

"Ini sangat menyedihkan untuk berkata selamat tinggal tapi saya percaya sesuatu baharu akan bermula. Sampaikan salam cinta untuk semua majalah dan penulis yang sentiasa mempercayai muzik, impian gila saya untuk jadi penyanyi antarabangsa dan fesyen turban pelik saya" tulis Yuna.

Klik untuk gambar besar

Sementara itu, pasangan selebriti Awal Ashaari dan Scha Alyahya turut berkongsi kesedihan dengan pengumuman berita mengejut itu: "Satu kehilangan besar buat industri kita. Untuk semua rakan di Blu Inc Media, sampaikan salam cinta, cahaya dan harapan. Ini adalah editorial pertama Awal bersama majalah Eh! September 2004. Terima kasih atas segalanya," kata Awal dan Scha.

Dalam pada itu, beberapa selebriti lain turut menulis penghargaan kepada syarikat media berkenaan yang menjadi penyokong sepanjang perjalanan karier seni mereka: "Saya takkan mengalah dengan anda," tulis Nora Danish.

"Sedikit kenangan yang akan dingati sepanjang hidup... ini muka depan paling saya suka. Terima kasih, anda akan dirindui," kata Nabila Huda. - "Terima kasih BluInc atas sokongan dan kenangan," ucap Dayang Nurfaezah pula.

Pada Khamis lalu, majalah tempatan BluInc Media Sdn Bhd menutup operasi atas alasan cabaran digital dan wabak Covid-19. Penutupan itu menjejaskan hampir 200 kakitangan yang bekerja untuk lebih 20 majalah keluarannya.

BluInc adalah penerbit beberapa majalah terkenal tanah air antaranya CLEO, HerWorld, Jelita, Marie Claire, Harper's Bazaar, EH! dan Glam. Ia adalah salah sebuah syarikat penerbitan majalah terbesar negara yang sudah beroperasi sejak 1974.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDDY SEKELUARGA SELAMAT PULANG KE TANAH AIR - KONGSI PENGALAMAN MENAKUTKAN DI UK

Penyanyi dan pelakon Diddy Hirdy akhirnya pulang ke Tanah Air baru-baru ini selepas beberapa tahun menyambung pelajaran di peringkat PhD di Liverpool, United Kingdom (UK). Diddy yang masih lagi dalam tempoh kuarantin bersama keluarganya di sebuah hotel di Kuala Lumpur itu bersyukur selepas menempuhi saat-saat yang sukar ketika beberapa bulan sebelum pulang ke Malaysia.

"Memang kami sekeluarga bimbang ketika bulan-bulan terakhir berada di Liverpool. Keadaan macam tak tentu arah dengan kes Covid-19 yang tak berkesudahan. Segalanya terlalu 'longgar' di sana.

"Kes mencecah puluhan ribu setiap hari sampai satu tahap, saya dah tak tengok jumlah kes harian. Penjarakan sosial ke laut, penutup hidung dan mulut pun ada yang pakai dan ada yang tidak peduli. Itu belum lagi dengan puak-puak yang membuat bantahan berkumpul di tempat-tempat awam membantah penggunaan penutup hidung dan mulut," kata Diddy.

Menurut Diddy yang mempunyai dua cahaya mata yang bersekolah di Liverpool, lebih menakutkannya adalah sekolah masih dibuka biarpun terdapat mereka yang positif Covid, sama ada pelajar ataupun guru-guru.

"Kedua-dua anak saya pernah kena kuarantin di rumah selama 14 hari kerana ada kawan-kawan dan juga cikgu yang mengajar didapati positif. Walaupun begitu, sekolah tetap berjalan seperti baiasa dan kalau anak-anak tidak dihantar ke sekolah, ibu bapa akan didenda.

Klik untuk gambar besar

"Jadi apa yang kami boleh buat adalah ikut SOP yng dijalankan di Malaysia - jaga penjarakan sosial, pakai penutup hidung dan mulut, basuh tangan dan bersihkan badan. Balik sahaja daripada sekolah, anak-anak terus dimandikan dan pakaian mereka terus masuk mesin pembasuh," ceritanya.

Tambah Diddy lagi, keterujaan mereka sekeluarga untuk pulang ke Malaysia bertukar menjadi satu perkara yang mendebarkan apabila berita virus yang lebih teruk menular di Londong dan lebih ramai yang terkena pandemik tersebut.

"Tiket penerbangan pulang ke Malaysia sudah ditempah lebih awal tetapi keadaan yang semakin teruk di United Kingdom (UK) menyebabkan banyak negara yang menyekat ketibaan penumpang dariapada UK.

"Memang tak senang duduk masa tu. Setiap hari akan tengok laman web penerbangan, bimbang kalau ada apa-apa perubahan dan perlu menyediakan apa yang dikehendaki atau tidak dibenarkan terbang.

"Kuwait, Oman Arab Saudi semuanya dah sekat penerbangan daripada UK. Masa tu Tuhan yang tahu perasaan kami. Nasib baik kami ambil penerbangan Qatar Airways kerana ia antara penerbangan yang konsisten dengan polisi Covid terutamanya penerbangan ke Malaysia.

Diddy berkata, perasaannya lebih lega apabila tiba di lapangan terbang Manchester dan pihak berkuasa di sana memerlukan keputusan ujian Covid memandangkan Malaysia adalah negara sendiri saringan dan kuarantin.

"Alhamdulillah perjalangan pulang secara keseluruhan tiada masalah langsung. Penumpang diwajibkan pakai face mask dan shield sepanjang penerbangan kecuali ketika makan. Penerbangan pun tak penuh. Boleh kata kedudukan tempat duduk tu mesti ada ruang kosong satu barisan dengan penumpang yang lain.

"Tibanya di KLIA, perasaan pertama yang timbul adalah syukur sangat selamat sampai ke Malaysia. Rasa macam baru balik dari medan perang! Kami sekeluarga di sambut petugas di lapangan terbang dengan penuh mesra dan sangat membantu.

"Terdapat beberapa prosedur yang perlu dilalui dan dikawal selia dengan sangat teratur. Saringan Covid pun ada doktor yang buatkan, jadi rasa sangat yakin berbanding di UK yang mana saya dan keluarga dah buat beberapa kali di Testing Centre sendiri, tanpa kehadiran pegawai perubatan.

"Bangga lihat usaha pihak kerajaan Malaysia menangani pandemik ini terutamanya dipintu masuk negara seperti lapangan terbang. Tersentuh hati melihat frontliners kita berpeluh-peluh pakai hazmat suit menjalankan tugas," tutur Diddy.

Menurut Diddy yang merupakan bekas pelajar Akademi Fantasia musim keempat (AF4) itu lagi, dia berasa sangat bersyukur kerana segala perancangan untuk pulang ke Tanah Air berjalan dengan lancar dan tiba dengan selamat.

"Tak sabar nak habiskan kuarantin ni dan berjumpa dengan keluarga, sanak-saudara dan sahabat handai. Juga, tak sabar nak pulang ke tempat kerja saya di Pusat Pengajian Pengurusan Industri Kreatif dan Seni Persembahan, Universiti Utara Malaysia sebagai tenaga pengajar," jelasnya yang mengakhiri bicara.

www.myartis.com / Sumber & foto: Astro Gempak & Instagram Diddy Hirdy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERSATUS ISTERI - SHAKILA KHORIRI ELAK PAKAI SEKSI

"Tiada yang memaksa tapi kesedaran itu datang sendiri. Kalau dulu masa solo, ikut suka hati sendiri. Apabila sudah berumah tangga, kita perlu pandai jaga diri dan penampilan.

"Suami beri lampu hijau untuk terus mencari rezeki dalam bidang seni, cuma saya harus bijak menggunakan peluang dan menjaga batas. Bukanlah bermakna selepas kahwin baru boleh berubah secara total.

"Ini kerana dulu pun saya tidak seksi, tapi perubahan ini berlaku barangkali seiring kematangan," kata pelakon Shakila Khoriri yang mengaku dia kini semakin teliti menjaga penampilan dengan mengelak pakaian mencolok mata sejak berstatus isteri.

Jelas Shakila, walaupun suaminya pernah memberi peringatan namun kesedaran tersebut sebenarnya datang daripada dirinya sendiri.

Shakila atau nama sebenarnya, Nurul Shakila Mohd Khoriri, 29 dan Fizi Ali yang juga penyampai radio menjalin percintaan selama tiga tahun sebelum diijab kabul pada 18 Februari lalu.

Klik untuk gambar besar

Berkongsi tentang kehidupan rumah tangga, pelakon drama 'Aku Bukan Bimbo' ini memberitahu suaminya cukup penyabar dan rajin memasak.

"Biasalah ada masanya perempuan cepat emosi walau berdepan perkara kecil termasuk masalah di set yang kadang-kala terbawa ke rumah. Menyedari mood saya kurang baik, Fizi membuatkan saya cepat sejuk.

"Ada saja yang dibuat termasuk menyediakan makanan kegemaran saya atau memujuk dengan jenaka Dia ringan tulang dan air tangannya memang menyelerakan," katanya.

Shakila juga berkata, dia dan Fizi menunda perancangan percutian bulan madu mereka hingga akhir tahun ini disebabkan masing-masing terikat dengan komitmen dan jadual kerja yang padat.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BEN NATHAN BAKAL MENYANYI DI PENTAS SELEPAS HIDUP GELANDANGAN

Konsert pertama penyanyi era 1980-an, Ben Nathan bakal diadakan pertama kali selepas bangkit dari kehidupan sebagai gelandangan.

Konsert yang dianjurkan Yayasan Artis 1Malaysia (YA1M) dengan bekerjasama ahli perniagaan terkenal, Tan Sri Syed Mohd. Yusof Syed Nasir atau Jojo itu bakal diadakan sebelum bulan Ramadan tahun ini.

Presiden YA1M, Datuk DJ Dave berkata, konsert tersebut memberi peluang kepada Ben untuk bertemu dan menghiburkan peminatnya selepas keluar dari hidup sebagai gelandangan sebelum ini.

Klik gambar untuk besar

Menurutnya, minat pelantun lagu 'Stanza Sekeping Hati' dalam bidang nyanyian tidak pernah pudar dan mengingati semua lagunya serta sering bercerita tentang muzik berbanding kehidupan yang dilaluinya sebelum ini.

"Dia (Ben) memerlukan sokongan pelbagai pihak dan keadaanya semakin baik terutama dari segi penampilan. Dia nampak lebih gembira walaupun ada sedikit keresahan kerana terlalu lama berada di hospital," katanya.

Ben kini masih menjalani rawatan di wad psikiatrik Hospital Kuala Lumpur selepas hampir sebulan 'diselamatkan' dari hidup sebagai gelandangan pada 3 Febuari lalu.

Dave berkata, konsert tersebut juga diadakan bagi mengumbul dana bagi membantu Ben menjalani kehidupannya.

Jelasnya, projek bantuan amal itu masih dalam perbincangan dan penyanyi lain seperti Datuk Zainal Abidin juga sudah menyatakan persetujuan untuk membuat persembahan di konsert itu secara percuma.

Menurutnya, keluarga Ben menyerahkan sepenuh tanggungjawab kepadanya untuk menjaga dan menguruskannya kerana mereka bimbang Ben akan kembali hidup sebagai gelandangan semula.

Bulan lalu, Dave bersama beberapa ahli keluarga lain membantu Ben bagi mendapatkan rawatan di hospital selepas dilaporkan hidup gelandangan di sekitar ibu negara.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom